cyanic-selkie/wikianc huggingface dataset:
ಜೋಸೆಫ್ ಗಬೆಲ್ಸ್
ಎರಡನೆಯ ಮಹಾಯುದ್ಧ
ಎರಡನೆಯ ಮಹಾಯುದ್ಧ ಕಾಲದಲ್ಲಿ ಜರ್ಮನಿಯ ಸಾಧನೆಗಳನ್ನು ಕ್ರೋಡೀಕರಿಸಲು ತೀವ್ರಕ್ರಮಗಳನ್ನು ಕೈಗೊಳ್ಳಬೇಕೆಂದು ಇವನು ಭಾವಿಸಿದ್ದ. ರಷ್ಯದ ವಿರುದ್ಧ ಅತೃಪ್ತಿ ಬೆಳೆಸುವ ಪ್ರಚಾರ ಕೈಗೊಂಡ ಗಬೆಲ್ಸ್ ಕೊನೆಕೊನೆಗೆ ಜರ್ಮನಿಯ ಸ್ಥಿತಿ ಕೆಟ್ಟಾಗ ರಷ್ಯದೊಡನೆ ಒಪ್ಪಂದ ಮಾಡಿಕೊಳ್ಳಲು ಯತ್ನಿಸಿದ. ಅದು ಫಲಿಸದಿದ್ದಾಗ ಅವನು ಇನ್ನೂ ಕಟುವಾದ. ಬರ್ಲಿನ್ ನಗರ ಧಾಳಿಗೆ ಒಳಗಾದಾಗ ಗಬೆಲ್ಸ್ ಅಲ್ಲೇ ಇದ್ದು ನಗರಾಡಳಿತ ಕಾರ್ಯ ಮುಂದುವರಿಸಿದ. ಶರಣಾದರೆ ನಿಮ್ಮ ಗತಿ ತೀರಿತು-ಎಂದು ಜನರನ್ನು ಹೆದರಿಸಿ ಯುದ್ಧಕ್ಕೆ ಪುಸಲಾಯಿಸಿದ. ಜಿನೀವ ಒಡಂಬಡಿಕೆಯನ್ನು ತಿರಸ್ಕರಿಸಿ, ಸೆರೆ ಸಿಕ್ಕ ವೈಮಾನಿಕರನ್ನು ಗುಂಡಿಟ್ಟು ಕೊಲ್ಲಬೇಕೆಂಬುದು ಅವನ ಬೋಧನೆಯಾಗಿತ್ತು. ಹಿಟ್ಲರನ ಪ್ರಾಣ ತೆಗೆಯುವ ಸಂಚು ವಿಫಲವಾದ ಮೇಲೆ (1944 ಜುಲೈ 20) ಹಿಟ್ಲರ್ ಗಬೆಲ್ಸನಿಗೆ ಯುದ್ಧಕಾರ್ಯಕ್ಕಾಗಿ ಜನಧನಬಲವನ್ನೆಲ್ಲ ಸಜ್ಜುಗೊಳಿಸುವ ಪೂರ್ಣ ಅಧಿಕಾರ ನೀಡಿದ. 1945ರ ಏಪ್ರಿಲ್ ಬಂತು. ಹಿಟ್ಲರ್ ಬರ್ಲಿನಿನ ತನ್ನ ಕಚೇರಿ ಬಿಟ್ಟು ಹೊರಬರಬಾರದೆಂದು ಗಬೆಲ್ಸ್ ಕೇಳಿಕೊಂಡ. ಏನಾದರೂ ಪವಾಡ ಸಂಭವಿಸಿ ಹಿಟ್ಲರ್ ಅಂತಿಮ ವಿಜಯ ಸಾಧಿಸುವನೆಂಬುದು ಗಬೆಲ್ಸ್ ನ ಭ್ರಮೆಯಾಗಿತ್ತು. ಆದರೆ ಅಂಥದೇನೂ ಆಗಲಿಲ್ಲ. ತನ್ನ ಅನಂತರ ಗಬೆಲ್ಸ್ ಚಾನ್ಸಲರ್ ಆಗತಕ್ಕದ್ದೆಂದು ಹಿಟ್ಲರ್ ತನ್ನ ಉಯಿಲಿನಲ್ಲಿ ಸೂಚಿಸಿದ್ದನಾದರೂ ಹಿಟ್ಲರ್ ಸತ್ತ ಮರುದಿನ ಗಬೆಲ್ಸ್ ಮತ್ತು ಅವನ ಪತ್ನಿ ಮ್ಯಾಗ್ಡ ತಮ್ಮ ಮಕ್ಕಳಿಗೂ ವಿಷಹಾಕಿ ಕೊಂದರು. ನಂತರ ಗಬೆಲ್ಸ್ ನ ಸೇವಕ ಇವರಿಬ್ಬರ ಕೋರಿಕೆಯಂತೆ ಇವರಿಗೆ ಗುಂಡು ಹೊಡೆದು ಸಾಯಿಸಿದ (1945ರ ಮೇ 1). ಗಬೆಲ್ಸ್ ನ ದಿನಚರಿ 1948ರಲ್ಲಿ ಪ್ರಕಟವಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಎರಡನೇ ಮಹಾಯುದ್ಧ ವರ್ಗ:ಇತಿಹಾಸ ವರ್ಗ:ಜರ್ಮನಿ
ಪ್ರವಾಸ ಸಾಹಿತ್ಯ
ಪ್ರವಾಸ ಸಾಹಿತ್ಯ ಎಂದರೆ	ಯಾವುದೇ ಖಚಿತ ಉದ್ದೇಶದಿಂದ ಇಲ್ಲವೆ ವಿಲಾಸಕ್ಕಾಗಿ ಪ್ರವಾಸ ಕೈಕೊಂಡವರು ತಮ್ಮ ಅನುಭವಗಳನ್ನು ಬರೆದಿಟ್ಟಿರುವ ಗ್ರಂಥಗಳು.
ಪ್ರವಾಸ ಸಾಹಿತ್ಯದಲ್ಲಿ ಮೂರು ಬಗೆ : ಒಂದು, ಪ್ರವಾಸಿಗಳು ತಮ್ಮ ಅನುಭವಗಳನ್ನು ಹಾಗೂ ತಾವು ಕಂಡುದನ್ನು ಸರಳವಾಗಿ. ನೇರವಾಗಿ ಹೇಳಿರುವುದು. ಇದು ಕುತೂಹಲಕಾರಿ. ಉಪಯುಕ್ತ. ಎರಡನೆಯದು ವಿದ್ಯಾವಂತ ಪ್ರವಾಸಿಗಳು ತಾವು ಕಂಡದ್ದನ್ನು ತಮ್ಮದೇ ರೀತಿಯಲ್ಲಿ ಬಿತ್ತರಿಸಿರುವುದು. ಇಂಥಲ್ಲಿ ಕಲ್ಪನೆಗೆ ಅವಕಾಶವಿದೆ. ಕಾವ್ಯಗುಣವಿದ್ದರೂ ವಾಸ್ತವಿಕ ವಿಷಯಗಳು ಕಡಿಮೆಯಾಗುವ ಸಂಭವ ಹೆಚ್ಚು. ಅನ್ವೇಷಣಾರ್ಥವಾಗಿ ಪ್ರವಾಸ ಮಾಡಿದ ವಿದ್ವಾಂಸರು ತಮಗೆ ಕಂಡದ್ದನ್ನು ವಿವರಿಸಿರುವುದು. ಇದು ಎಲ್ಲರಿಗೂ ಪ್ರಿಯವೆನಿಸಬೇಕಾದ್ದಿಲ್ಲ.
ಪ್ರವಾಸ ಕಥನಗಳು ದೇಶದ ಇತಿಹಾಸ ರಚನೆಗೆ, ಆಯಾಕಾಲದ ಆಚಾರ ವ್ಯವಹಾರಗಳನ್ನು ತಿಳಿಯುವುದಕ್ಕೆ ಬಹಳ ಸಹಾಯಕವಾಗಿವೆ. ಪ್ರವಾಸ ಪ್ರೇಮ ಎಲ್ಲ ದೇಶಗಳ ಜನರಲ್ಲೂ ಇದೆ. ಪ್ರಪಂಚದ ಎಲ್ಲ ಭಾಷೆಗಳಲ್ಲೂ ಪ್ರವಾಸ ಗ್ರಂಥಗಳು ಸಾಮಾನ್ಯ.
ಸಾಹಿತ್ಯದ ವಿವಿಧ ಪ್ರಕಾರಗಳಲ್ಲಿ ಪ್ರವಾಸಸಾಹಿತ್ಯವೂ ಒಂದು ಅದರಲ್ಲಿ (1) ವಾಸ್ತವವೆಂದೇ ತೋರುವ ಭ್ರಾಮಕ ಪ್ರವಾಸ ಸಾಹಿತ್ಯ (2) ವಾಸ್ತವಿಕ ಪ್ರವಾಸಗಳ ವರದಿ ಹಾಗೂ (3) ಲೇಖನಕಲೆಗೆ ವಸ್ತುವೆನಿಸುವ ಪ್ರವಾಸಾನುಭವಗಳು ಎಂದು ಮೂರು ಬಗೆ.
ವಾಸ್ತವವೆಂದು ತೋರುವ ಭ್ರಾಮಕ ಪ್ರವಾಸಗಳು
ಪ್ರಾಚೀನ ಕಾಲದಲ್ಲಿ ಪ್ರಪಂಚದ ಬಗ್ಗೆ ಕಲ್ಪನೆಗಳಿದ್ದುವು ಭೂಮಿ ಚಪ್ಪಟೆಯಾಗಿದೆ, ಯಾವ ದಿಕ್ಕಿಗೆ ಪ್ರಯಾಣ ಮಾಡಿದರೂ ಭೂಮಿಯ ತುದಿಯ ಪ್ರಪಾತಕ್ಕೆ ಬಿದ್ದು ಅನಂತ ಶೂನ್ಯವನ್ನು ಸೇರಬೇಕಾಗುವುದು ಎಂಬ ಕಲ್ಪನೆಗೆ ಗ್ರೀಕರಿಗೆ ಇತ್ತು. ಹೀರಡಟಸ್ (ಕ್ರಿ. ಪೂ. 450) ಮತ್ತು ಎರಟಾಸ್ತನೀಸ್ (ಕ್ರಿ. ಪೂ. 250) ಹಾಗೂ ಟೊಲೆಮೀ (ಕ್ರಿ. ಪೂ. 150) ಭೂಮಿಯ ರೂಪ, ಭೂ ಹಾಗೂ ಜಲಭಾಗಗಳ ವ್ಯಾಪ್ತಿಯನ್ನು ತಿಳಿಯಲು ಪ್ರಯತ್ನಿಸಿದರು. 16ನೆಯ ಶತಮಾನದಲ್ಲಿ ಮರ್ಕಾಟರ್ ಹೊಂಡಿಯಸ್ ಹಾಗೂ ಚ್ಲೌ-ಇವರು ಪ್ರವಾಸಿಗರಿಂದ ಸಂಗ್ರಹಿಸಿದ ವಿವರಗಳ ಆಧಾರದ ಮೇಲೆ ಭೂ ನಕ್ಷೆಗಳನ್ನು ರಚಿಸಿದರು. ಹೀಗೆ ಪ್ರಾರಂಭದಲ್ಲಿ ಭೂಮಿಯ ರೂಪವನ್ನು ನಿರ್ಧರಿಸಲು ಪ್ರವಾಸಿಗರು ಮತ್ತು ಭೂ ಪರಿಶೋಧಕರು ಸಂಗ್ರಹಿಸಿದ ವಿಷಯಗಳು ಸಹಾಯಕವಾದುವು. ದೂರ ಪ್ರಯಾಣದ ಅರಿವಿಲ್ಲದಿದ್ದ ಆ ಕಾಲದಲ್ಲಿ ಲೇಖಕರಿಗೆ ಕಾಲ್ಪನಿಕ ಹಾಗೂ ವಿಚಿತ್ರ ಪ್ರವಾಸಗಳನ್ನು ನಿಜವೆನ್ನುವಷ್ಟರಮಟ್ಟಿಗೆ ವರ್ಣಿಸಲು ಮಾತ್ರ ಸಾಧ್ಯವಿತ್ತು. 13ನೆಯ ಶತಮಾನದಲ್ಲಿ ಮಾರ್ಕೊ ಪೋಲೋ (1254-1324) ಮೊಟ್ಟಮೊದಲಿಗೆ ವೆನಿಸ್ ನಗರದಿಂದ ಚೀನಕ್ಕೆ ಭೂ ಸಂಚಾರ ತಾನು ಕಂಡ ದೇಶಗಳ ಜನಜೀವನವನ್ನು ಪಾದ್ರಿಯೊಬ್ಬನಿಂದ ಬರೆಸಿದ. ಅವನ ಪ್ರವಾಸದ ಅನುಭವಗಳನ್ನು ಯೂರೋಪಿನ ಜನ ನಂಬಲಾರದೆ ಹೋದರು. ಅವನ ಪ್ರವಾಸನುಭವಗಳು ಅವರಿಗೆ ಕಾಲ್ಪನಿಕವೆಂದೇ ತೋರಿದುವು. ಆದರೆ ಪೋಲೋನ ಪ್ರವಾಸ ಕೊಲಂಬಸ್ ಮೊದಲಾದ ಪ್ರವಾಸಿಗರಿಗೆ ಭೂ ಪರಿಶೋಧಕರಿಗೆ ದಾರಿಮಾಡಿತು.
ಕಾಲ್ಪನಿಕ ಪ್ರವಾಸಗಳನ್ನು ಅಸಹಜವೆಂದು ಅಲ್ಲಗಳೆಯುವಷ್ಟು ಭೌಗೋಳಿಕ ಜ್ಞಾನ ಆಗ ಜನರಿಗಿರಲಿಲ್ಲ. 14ನೆಯ ಶತಮಾನದಲ್ಲಿ ಫ್ರೆಂಚ್ ಲೇಖಕನೊಬ್ಬ ಟ್ರಾವೆಲ್ಸ್ ಆಫ್ ಜಾನ್ ಮ್ಯಾಂಡ್‍ವಿಲ್ ಎಂಬ ಗ್ರಂಥವನ್ನು ಬರೆದ. ಅದು ಆ ಯಾತ್ರಿಕನ ನೈಜ ಪ್ರಯಾಣಗಳ ಸಂಗ್ರಹವೆಂದು ಕಂಡುಬಂದರೂ ಶುದ್ಧಕಾಲ್ಪನಿಕ. ಆ ಗ್ರಂಥ 1377ರಲ್ಲಿ ಇಂಗ್ಲಿಷಿಗೆ ಭಾಷಾಂತರವಾಗಿ ಬಹುಕಾಲ ಲೇಖಕನ ನೈಜ ಸಂಚಾರಾನುಭವಗಳೇ ಅದರಲ್ಲಿವೆಯೆಂದು ಜನ ನಂಬಿದ್ದರು. ಕೊನೆಗೆ ಗ್ರಂಥದಲ್ಲಿನ ಅನೈಜ ವಿವರಗಳು ಬಯಲಿಗೆ ಬಿದ್ದು ಸರ್ ಜಾನ್ ಮ್ಯಾಂಡ್‍ವಿಲ್ ಕೇವಲ ಕಾಲ್ಪನಿಕ ವ್ಯಕ್ತಿಯೆಂಬುದು ಗೊತ್ತಾಯಿತು.
ವಾಸ್ತವಿಕ ಪ್ರವಾಸಗಳ ವರದಿ
ಕಡಲಾಚೆಯ ದೇಶಗಳೊಂದಿಗೆ ಇಂಗ್ಲೆಂಡಿನ ವ್ಯಾಪಾರ ಕ್ರಮಕ್ರಮವಾಗಿ ವೃದ್ಧಿಗೊಂಡ 17 ಹಾಗೂ 18ನೆಯ ಶತಮಾನಗಳಲ್ಲಿ ಪ್ರವಾಸವಿಷಯಗಳನ್ನು ತಿಳಿಯುವ ಆಸಕ್ತಿ ಜನರಲ್ಲಿ ಹೆಚ್ಚಿತು. 17ನೆಯ ಶತಮಾನದ ಕೊನೆಯ ಭಾಗದಲ್ಲಿ ಕ್ಯಾಪ್ಟನ್ ವಿಲಿಯಂ ಡಾಂಪೀರ್ ಎಂಬಾತ ನ್ಯೂ ವಾಯೇಜಸ್ ರೌಂಡ್ ದಿ ವಲ್ರ್ಡ್ (1697), ವಾಯೇಜಸ್ ಅಂಡ್ ಡಿಸ್ಕ್ರಿಪ್‍ಷನ್ಸ್ (1699) ಹಾಗೂ ವಾಯೇಜಸ್ ಟು ನ್ಯೂ ಹಾಲೆಂಡ್ (1703) ಎಂಬ ಮೂರು ಪ್ರವಾಸ ಗ್ರಂಥಗಳನ್ನು ರಚಿಸಿದ. ಈ ಗ್ರಂಥಗಳು ಇಂಗ್ಲಿಷ್ ಸಾಹಿತಿಗಳಾದ ಡೇನಿಯಲ್ ಡಪೂ ಹಾಗೂ ಜೊನ್ಯಾತನ್ ಸ್ವಿಷ್ಟ್-ಇವರಿಬ್ಬರ ಬರೆವಣಿಗೆಗಳ ಮೇಲೆ ಪ್ರಭಾವ ಬೀರಿದುವು. ಡಪೂ ಅದರ ಪರಿಣಾಮ ಪ್ರವಾಸಗಳು ಎಂಬ ವಿಡಂಬನಾತ್ಮಕ ಪ್ರವಾಸಕಥೆಯನ್ನೂ ಬರೆದರು. ಡಾಂಪೀರನ ಸುಲಭಶೈಲಿಯ ನಿರೂಪಣೆ ಜನಪ್ರಿಯವಾಯಿತು. ಲಾರ್ಡ್ ಜಾರ್ಜ್ ಅನ್‍ಸನ್ ಬರೆದಿಟ್ಟ ಪ್ರವಾಸ ದಿನಚರಿಯನ್ನು (1740-44) ಬಳಸಿಕೊಂಡು ಅವನ ಪುರೋಹಿತ ಆರ್, ವಾಟರ್ಸ್ ಎಂಬಾತ ವಾಯೇಜ್ ರೌಂಡ್ ದಿ ವಲ್ರ್ಡ್ ಎಂಬ ಗ್ರಂಥವನ್ನು ಬರೆದ. ಅದರಲ್ಲಿಯ ನಾಟಕೀಯ ಘಟನೆಗಳು ವಾಚಕರಲ್ಲಿ ಆಸಕ್ತಿಯನ್ನು ಮೂಡಿಸುತ್ತವೆ. 18ನೆಯ ಶತಮಾನದಲ್ಲಿ ಬರೆದ ಪ್ರವಾಸಗ್ರಂಥಗಳಲ್ಲಿ ಕ್ಯಾಪ್ಟನ್ ಕುಕ್ ನಾವಿಕನ ಎ ವಾಯೇಜ್ ರೌಂಡ್ ಕೇಪ್ ಹಾರ್ನ್ ಅಂಡ್ ದಿ ಕೇಪ್ ಆಫ್ ಗುಡ್ ಹೋಪ್ (1733) ಎ ವಾಯೇಜ್ ಟು ವಡ್ರ್ಸ್ ದಿ ಸೌತ್ ಪೋಲ್ ಅಂಡ್ ರೌಂಡ್ ದಿ ವಲ್ರ್ಡ್ (1977), ಎ ವಾಯೇಜ್ ಟು ದಿ ಫೆಸಿಪಿಕ್ ಓಷನ್ (1784) ಎಂಬ ಮೂರು ಗ್ರಂಥಗಳು ಪ್ರಸಿದ್ಧವಾಗಿವೆ. ಕ್ಯಾಪ್ಟನ್ ಕುಕ್ಕನ ಅದ್ಭುತಶೈಲಿಯ ಈ ಪ್ರವಾಸಗ್ರಂಥಗಳು ಇಂಗ್ಲಿಷ್ ಅಭಿಜಾತ ಸಾಹಿತ್ಯವರ್ಗಕ್ಕೆ ಸೇರಿವೆ. ಅವನು ಆಸ್ಟ್ರೇಲಿಯ ಮತ್ತು ನ್ಯೂಜಿûಲೆಂಡುಗಳನ್ನು ಕಂಡುಹಿಡಿದ ಮೇಲೆ ಭೂಗೋಳದ ರೂಪರೇಖೆಗಳು ಸ್ಪಷ್ಟವಾಗಿ ತಿಳಿದುಬಂದು, ಪರಿಶೋಧಕರ ಹಾಗೂ ಪ್ರವಾಸ ಸಾಹಿತ್ಯದ ವಾಚಕರ ಆಸಕ್ತಿ ಆಗಿನವರೆಗೂ ಕಂಡರಿಯದಿದ್ದ ಭೂಖಂಡಗಳ ಅಂತರ ರಹಸ್ಯಗಳತ್ತ ಸಾಗಿತು. ವಿಷಯ ಬದಲಾವಣೆಯೊಂದಿಗೆ ಪ್ರವಾಸ ಸಾಹಿತ್ಯದ ಶೈಲಿಯಲ್ಲಿ ಸಹ ಬದಲಾವಣೆಗಳಾದುವು.
ಲೇಖನ ಕಲೆಯ ವಸ್ತುವೆನಿಸುವ ಪ್ರವಾಸ ಸಾಹಿತ್ಯ
ಮಂಗೊ ಪಾರ್ಕ್ (1771-1806) ಆಫ್ರಿಕದ ನೈಜರ್ ನದಿಯ ಮೂಲವನ್ನು ಕಂಡುಹಿಡಿದ. ಅವನ ಟ್ರ್ಯಾವೆಲ್ಸ್ ಇನ್ ದಿ ಇಂಟೀರಿಯರ್ ಆಫ್ ಆಫ್ರಿಕ (1799) 18ನೆಯ ಶತಮಾನಗಳಲ್ಲಿ ಹೆಚ್ಚಾಗಿ ಲೇಖಕರ ವೈಯಕ್ತಿಕ ನಿದರ್ಶನ, ಅವನ ತರುವಾಯ ಬಂದ ಪ್ರವಾಸ ಗ್ರಂಥ ಕಾಣುತ್ತವೆ. ರಿಚರ್ಡ್ ಬರ್ಟನ್ನನ (1821-90) ಭಾರತಕ್ಕೆ ಸಂಬಂಧಿಸಿದ ಸಿಂಧ್ ಆರ್ ದಿ ಅನ್‍ಹ್ಯಾಪಿ ವ್ಯಾಲಿ (1851), ಅವನ ಆಫ್ರಿಕ ಯಾತ್ರೆಗೆ ಸಂಬಂಧಿಸಿದ ಫಸ್ಟ್ ಸ್ಟೆಪ್ಸ್ ಇನ್ ಈಸ್ಟ್ ಆಫ್ರಿಕ (1856) ಹಾಗೂ ದಿ ಲೇಕ್ ರೀಜನ್ ಆಫ್ ಸೆಂಟ್ರಲ್ ಆಫ್ರಿಕ (1860) - ಈ ಪ್ರವಾಸ ಗ್ರಂಥಗಳಲ್ಲಿ ಈ ಲಕ್ಷಣಗಳನ್ನು ಕಾಣಬಹುದು. ಆಗ ಸಾಹಿತ್ಯ ಕ್ಷೇತ್ರದಲ್ಲಿ ಪ್ರಧಾನವಾಗಿದ್ದ ರೊಮ್ಯಾಂಟಿಕ್ ಪಂಥದಿಂದ ಲೇಖಕರ ಭಾವನಾತ್ಮಕ ಕೃತಿಗಳು ಜನಪ್ರಿಯವಾಗಿದ್ದುವು. ಅಷ್ಟೇ ಅಲ್ಲದೆ ಹಿಂದಿನ ಸಮುದ್ರ ಸಂಚಾರಕ್ಕಿಂತ ಭಿನ್ನವಾಗಿ ಭೂ ಸಂಚಾರದಲ್ಲಿ ವಿವಿಧ ಭೂಪರಿಸರ ಹಾಗೂ ಅಲ್ಲಿಯ ಅನಾಗರಿಕ ಜನ ಇವು ಪ್ರವಾಸ ಲೇಖಕರಿಗೆ ತಮ್ಮ ವ್ಯಕ್ತಿತ್ವ ಹಾಗೂ ಭಾವನೆಗಳನ್ನು ಪ್ರಕಟಿಸಿಕೊಳ್ಳಲು ಅವಕಾಶ ಕಲ್ಪಿಸಿದ್ದುವು. ಒಟ್ಟಿನಲ್ಲಿ ಪ್ರವಾಸಸಾಹಿತ್ಯ 18ನೆಯ ಶತಮಾನದ ಹೊತ್ತಿಗೆ ಆತ್ಮಕಥೆಯ ಲಕ್ಷಣಗಳನ್ನು ತಾಳಿತು. ಕತ್ತಲೆಯ ಖಂಡವಾದ ಆಫ್ರಿಕ ಹಾಗೂ ಅರೇಬಿಯ ಪರ್ಯಾಯದ್ವೀಪ ಲೇಖಕರ ಗಮನ ಸೆಳೆದವು. ಮೊದಮೊದಲು ಮೆಕ್ಕಾನಗರಕ್ಕೆ ಹೋದ ಆಂಗ್ಲರಲ್ಲಿ ರಿಚರ್ಡ್ ಬರ್ಟನ್ ಒಬ್ಬ, ಅಲ್ಲಿಯ ವೈಶಿಷ್ಟ್ಯಗಳನ್ನು ಕಂಡು ಅವನು ಪಿಲಿಗ್ರಿಮೇಚ್ ಟು ಅಲ್-ಮದೀನ ಅಂಡ್ ಮೆಕ್ಕಾ (1888) ಎಂಬ ಪ್ರವಾಸಗ್ರಂಥವನ್ನು ಬರೆದ. ಬರ್ಟನ್ನನ ತರುವಾಯು ಚಾರಾಲ್ಸ್ ಡೌಟೀ (1843-1926) ಅರೇಬಿಯಾ ಡೆಸರ್ಟಾ (1888) ಎಂಬ ತನ್ನ ಪ್ರವಾಸಗ್ರಂಥದಲ್ಲಿ 19ನೆಯ ಶತಮಾನದ ಗದ್ಯಕ್ಕೆ 16ನೆಯ ಶತಮಾನದ ಭಾಷಾ ಸ್ಫುಟತೆಯನ್ನು ತರಲು ಪ್ರಯತ್ನಿಸಿದ. ಮೊದಲ ಮಹಾಯುದ್ಧಕಾಲದಲ್ಲಿ ತುರ್ಕಿಯ ಮೇಲೆ ಅರಬ್ಬಿ ಜನ ನಡೆಸಿದ ಹೋರಾಟವನ್ನು ಕುರಿತು ಟೆ.ಇ. ಲಾರೆನ್ಸ್ (1888-1935) ಬರೆದ ಸೆವೆನ್ ಫಿಲ್ಲರ್ಸ್ ಆಫ್ ವಿಸ್ಟಂ (1926) ಗ್ರಂಥದಲ್ಲಿ ಅರೇಬಿಯದಲ್ಲಿನ ಸಂಚಾರದಲ್ಲಿ ಅವನು ಪಡೆದ ಅನುಭವಗಳು ಇದೇ ರೀತಿ ಸರಳ ಸುಂದರವಾಗಿ ವರ್ಣಿತವಾಗಿವೆ. ಆದರೆ ಜಾರ್ಜ್‍ಬೊರೋನ (1803-81) ಪ್ರವಾಸ ಗ್ರಂಥಗಳ ಲಕ್ಷಣವೇ ಬೇರೆ. ಅವನು ವಿಷಯ ಸಂಗ್ರಹಣೆಗೆ ದೂರ ಪ್ರಯಾಣ ಮಾಡದೆ ಪ್ರವಾಸಿವಿಷಯವನ್ನು ತನ್ನ ಕಲಾತ್ಮಕ ಕಲ್ಪನೆಗಳೊಡನೆ ಬೆರೆಸಿ ಕೃತಿಗಳನ್ನು ರಚಿಸಿದ. ಸಾಮಾನ್ಯ ಜನರನ್ನು ಸಂಧಿಸಿದಾಗ ಆದ ಅನುಭವಗಳೇ ಅವನ ಗ್ರಂಥದ ವಸ್ತು. ಜಿಪ್ಸಿ ಜನರ ಜೀವನದ ಬಗ್ಗೆ ಅವನಿಗೆ ಆಸಕ್ತಿ ಹೆಚ್ಚು. ಅವನ ಗ್ರಂಥಗಳನ್ನು ಪ್ರವಾಸ ಸಾಹಿತ್ಯಕ್ಕೆ ಸೇರಿಸಬೇಕೆ ಅಥವಾ ಕಾದಂಬರಿ ಪ್ರಕಾರಕ್ಕೆ ಸೇರಿಸಬೇಕೇ ಎಂಬುದು ಸಮಸ್ಯೆ. ಜನಜೀವನವನ್ನು ವರ್ಣಿಸುವುದರಲ್ಲಿ ಅವನ ಸಾಮಥ್ರ್ಯ ಗಮನಾರ್ಹ, ದಿ ಜಿಪ್ಸೀಸ್ ಇನ್ ಸ್ಟೇನ್ (1843) ವೈಲ್ಡ್ ವೇಲ್ಸ್ (1862)-ಇವು ಅವನ ಪ್ರವಾಸ ಲಕ್ಷಣದ ಗ್ರಂಥಗಳು. ಈ ಲೇಖಕರ ಗ್ರಂಥಗಳಂತೆ ಅಭಿಜಾತ ವರ್ಗಕ್ಕೆ ಸೇರಿದ ಪ್ರವಾಸಗ್ರಂಥಗಳಲ್ಲಿ ಮತ್ತೆ ಕೆಲವು ಇವು; ಜೇಮ್ಸ್ ಕಿಂಗ್‍ಲೇಕ್ ಎಂಬುವನ ಪೂರ್ಣ ಮೆಡಿಟರೇನಿಯನ್ ನಾಡುಗಳಲ್ಲಿನ ಪ್ರವಾಸವನ್ನು ಕುರಿತ ಈಯೋಥೆನ್ (1844). ಅಮೆರಿಕದ ಲಫ್‍ಕಡೀಯೋ ಹುರ್ನ್ ಎಂಬಾತನ ಗ್ಲಿಂಪ್ಸಸ್ ಆಫ್ ಅನ್‍ಫೆಮಿಲಿಯರ್ ಜಪಾನ್ (1894). ಕಾದಂಬರಿಕಾರರಿಗೆ ಪ್ರವಾಸ ಸಾಹಿತ್ಯಕ್ಕೆ ಕಾದಂಬರಿಯ ಲಕ್ಷಣವನ್ನು ಕೊಟ್ಟವರಲ್ಲಿ ಆರ್. ಎಲ್. ಸ್ಟೀವನ್ ಸನ್, ಡಿ. ಎಚ್. ಲಾರೆನ್ಸ್ ಮತ್ತು ಜೋಸಫ್ ಕಾನ್ರಾಡ್, ಎರಡನೆಯ ಮಹಾಯುದ್ಧ ಕಾಲದಲ್ಲಿ ಸೈನಿಕರಿಗೆ ಹಾಗೂ ಇನ್ನಿತರರಿಗೆ ಪ್ರಪಂಚದ ನಾನಾಕಡೆಗಳಲ್ಲಿ ಸಂಚರಿಸಲು ಅವಕಾಶ ಸಿಕ್ಕಿ ಯುದ್ಧಾನುಭವಗಳು ಹಾಗೂ ನಾನಾದೇಶಗಳ ಜನ ಜೀವನ-ಇವುಗಳ ಬಗ್ಗೆ ಪ್ರವಾಸರೂಪದ ಗ್ರಂಥಗಳು ವಿಪುಲವಾಗಿ ಪ್ರಕಟವಾದುವು.
ಪ್ರವಾಸಗ್ರಂಥಗಳು== 18ನೆಯ ಶತಮಾನದ ಕೊನೆಯಲ್ಲಿ ಟಿಪ್ಪುಸುಲ್ತಾನ ತನ್ನ ರಾಯಭಾರಿಗಳನ್ನು ಫ್ರಾನ್ಸ್ ಸಮ್ರಾಟ ನೆಪೋಲಿಯನ್ನನ ಆಸ್ಥಾನಕ್ಕೆ ಕಳುಹಿಸಿದ ಪರಿಣಾಮವಾಗಿ ಅದರ ಪ್ರವಾಸಾನುಭವಗಳು ಅವನಿಗೆ ತಿಳಿಯಿತು. ಹಿಂದೂ ಸಮಾಜದಲ್ಲಿ ಸಮುದ್ರಯಾನಕ್ಕಿದ್ದ ನಿಷೇಧಗಳು ಬ್ರಿಟಿಷರ ಕಾಲದಲ್ಲಿ ದೂರವಾಗಿ ಭಾರತೀಯರು ವಿದೇಶಗಳಿಗೆ ಹೋಗಿಬರುವಂತಾಗಿ ಪ್ರವಾಸಗಳನ್ನು ಕುರಿತ ಗ್ರಂಥಗಳು ಹೊರಬರಲಾರಂಭಿಸಿದುವು. ಕನ್ನಡದಲ್ಲಿ ಪ್ರವಾಸ ಸಾಹಿತ್ಯದ ಸೃಷ್ಟಿ ಪ್ರಾರಂಭವಾದ್ದು 18ನೆಯ ಶತಮಾನದಲ್ಲೆ, 1890ರಲ್ಲಿ ಕರ್ಕಿ ವೆಂಕಟರಮಣಶಾಸ್ತ್ರಿಗಳ ದಕ್ಷಿಣಭಾರತ ಯಾತ್ರೆ ಪ್ರಕಟವಾಯಿತು. ವಿ. ಸೀತಾರಾಮಯ್ಯನವರ ಪಂಪಾಯತ್ರೆ (1926). ವಿ.ಕೃ. ಗೋಕಾಕರ ಸಮುದ್ರದಾಚೆಯಿಂದ, ಕೆ. ಶಿವರಾಮ ಕಾರಂತರ ಆಬುವಿನಿಂದ ಬರಾಮಾಕ್ಕೆ, ಅಪೂರ್ವ ಪಶ್ಚಿಮ, ದಿನಕರ ದೇಸಾಯಿಯವರ ನಾ ಕಂಡ ಪಡುವಣ-ಈ ಗ್ರಂಥಗಳು ಕನ್ನಡ ಪ್ರವಾಸಸಾಹಿತ್ಯಕ್ಕೆ ಪ್ರಾರಂಭದ ಕೊಡುಗೆಗಳು. ನಾಲ್ವಡಿ ಕೃಷ್ಣರಾಜ ಒಡೆಯರ ಮಾನಸಸರೋವರ ಯಾತ್ರೆ ಸಚಿತ್ರವಾಗಿ ಪ್ರಕಟವಾಯಿತು. ಶ್ರೀರಂಗರ ವಿದೇಶ ಯಾತ್ರೆ ಶ್ರೀರಂಗಯಾತ್ರೆ ಎಂಬ ಶೀರ್ಷಿಕೆಯಲ್ಲಿ ಹೊರಬಂತು. ನವರತ್ನ ರಾಂ ಅವರ ಪ್ಯಾರಿಸ್ಸಿನಿಂದ ಪ್ರೇಯಸಿಗೆ ಉತ್ತಮ ಪ್ರವಾಸಗ್ರಂಥ. ನಾಡಿಗ ಕೃಷ್ಣಮೂರ್ತಿಯವರು ಸಾಗರದಾಚೆ ಹಾಗೂ ನಮ್ಮ ಕಾಗದಗಳು ಎಂಬ ಕೃತಿಗಳಲ್ಲಿ ತಮ್ಮ ಪ್ರವಾಸಾನುಭವಗಳನ್ನು ಚಿತ್ರಿಸಿದ್ದಾರೆ. ದೇ. ಜವರೇಗೌಡರ ವಿದೇಶದಲ್ಲಿ ನಾಲ್ಕು ವಾರ, ಆಫ್ರಿಕಾ ಯಾತ್ರೆ ಇವು ಪ್ರವಾಸ ಸಾಹಿತ್ಯವರ್ಗದಲ್ಲಿ ಶೈಲಿಗೂ ವಿಷಯ ನಿರೂಪಣೆಗೂ ಉತ್ಕøಷ್ಟ ನಿದರ್ಶನ. ವಿದೇಶಿ ಪ್ರವಾಸಗಳ ಬಗ್ಗೆ ಗ್ರಂಥಗಳು ಕನ್ನಡದಲ್ಲಿ ಪ್ರಕಟವಾಗಿರುವುದಲ್ಲದೆ ಭಾರತದ ವಿವಿಧ ಕ್ಷೇತ್ರಗಳಿಗೆ ಹೋಗಿ ಬಂದು ತಮ್ಮ ಪ್ರವಾಸಾನುಭವಗಳನ್ನು ಅನೇಕರು ಬರೆದಿದ್ದಾರೆ.
ಪ್ರವಾಸದ ಸ್ವಂತಾನುಭವಗಳಲ್ಲದೆ ಇತರ ಭಾಷೆಗಳಲ್ಲಿನ ಅನೇಕ ಪ್ರವಾಸಗ್ರಂಥಗಳು ಕನ್ನಡಕ್ಕೆ ತುರ್ಜುಮೆಯಾಗಿವೆ. ಅವುಗಳಲ್ಲಿ ಪ್ರಧಾನವಾದವು ಜಿ.ಪಿ. ರಾಜರತ್ನಂ ಅವರ ಚೀನಾದೇಶದ ಬೌದ್ಧ ಯಾತ್ರಿಕರು, ಎಚ್. ಎಲ್. ನಾಗೇಗೌಡರ ಪ್ರವಾಸಿ ಕಂಡ ಇಂಡಿಯಾ ಸಂಪುಟಗಳು, ಕರ್ನಲ್ ಯೂಲ್ ಸಂಪಾದಿಸಿ ಪ್ರಕಟಿಸಿದ ಮಾರ್ಕೊಪೋಲೊ ಗ್ರಂಥದ ವಿ.ಜಿ. ಕೃಷ್ಣಮೂರ್ತಿಯವರ ಅನುವಾದ, ಬಂಗಾಳಿ ಲೇಖಕ ಪ್ರಬೋಧ ಕುಮಾರ್ ಸನ್ಯಾಲರ ಪ್ರವಾಸಗ್ರಂಥದ ಎಂ.ಕೆ. ಭಾರತೀರಮಣಾಚಾರ್ಯರ ಅನುವಾದ-ಮಹಾಪ್ರಸ್ಥಾನ ಪಥದಲ್ಲಿ ಎಚ್.ವಿ. ನಾರಾಯಣ ರಾಯರು ಭಾಷಾಂತರಿಸಿರುವ ಸಾಮ್ಯುಯೆಲ್ ಎಲಿಯಟ್ ಮಾರಿಸನ್ನನ ಕ್ರಿಸ್ಟೋಫರ್ ಕೊಲಂಬಸ್ ಇತ್ಯಾದಿ.
ಆರ್. ವಿ. ದೇಶಪಾಂಡೆ
ಆರ್ ವಿ ದೇಶಪಾಂಡೆ ಉತ್ತರ ಕನ್ನಡ ಜಿಲ್ಲೆಯ ಹಳಿಯಾಳ ಕ್ಷೇತ್ರದ ಶಾಸಕ. ಸತತ ೧೦ ವರ್ಷ ಬೃಹತ್ ಮತ್ತು ಮಧ್ಯಮ ಕೈಗಾರಿಕೆ ಖಾತೆ ಸಚಿವರಾಗಿದ್ದುದು ಇವರ ಹೆಗ್ಗಳಿಕೆ.
ಪ್ರವಾಸ ಸಾಹಿತ್ಯ
ಲೇಖನ ಕಲೆಯ ವಸ್ತುವೆನಿಸುವ ಪ್ರವಾಸ ಸಾಹಿತ್ಯ
ಕನ್ನಡದಲ್ಲಿ ಪ್ರವಾಸಗ್ರಂಥಗಳನ್ನು ಸ್ವಂತ ಪ್ರವಾಸಾನುಭವಗಳಿಂದ ಬರೆದಿರುವವರಲ್ಲಿ ಸಾಹಿತಿಗಳೇ ಹೆಚ್ಚು. ಇದರಿಂದಾಗಿ ಅವು ಶೈಲಿ ಹಾಗೂ ನಿರೂಪಣೆಯ ದೃಷ್ಟಿಯಿಂದ ಉತ್ತಮ. ಪ್ರವಾಸಗ್ರಂಥಗಳನ್ನು ಭಾಷಾಂತರಿಸಿರುವವರು ಸಹ. ಓದುಗರಲ್ಲಿ ಆಸಕ್ತಿಯನ್ನು ಮೂಡಿಸುವಂತೆ ಕನ್ನಡಿಸಿದ್ದಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗಲಗು
ಗಲಗು-ಸೋರ್ಗಂ ಹ್ಯಾಲಪೆನ್ಸ್ ಎಂಬ ವೈಜ್ಞಾನಿಕ ಹೆಸರಿನ ಏಕದಳ ಸಸ್ಯ. ಪೋಯೇಸೀ ಕುಟುಂಬಕ್ಕೆ ಸೇರಿದೆ.
ಯುರೋಪು ಮತ್ತು ಆಫ್ರಿಕದ ಮೆಡಿಟರೇನಿಯನ್ ಪ್ರದೇಶಗಳ ಮೂಲನಿವಾಸಿಯಾದ ಈ ಸಸ್ಯವನ್ನು ಮೊಟ್ಟಮೊದಲು ಕರ್ನಲ್ ಜಾನ್ಸನ್ ಎಂಬಾತ ತಂದು ಬೆಳೆಸಿದ್ದರಿಂದ ಇದನ್ನು ಜಾನ್ಸನ್ ಹುಲ್ಲು ಎಂದೂ ಕರೆಯುವುದುಂಟು. ದಪ್ಪವಾಗಿ ಎತ್ತರಕ್ಕೆ ಬೆಳೆಯುತ್ತದೆ. ಇದೊಂದು ಬಹುವಾರ್ಷಿಕ ಹುಲ್ಲು. ಇದಕ್ಕೆ ಅಗಲವಾದ ಎಲೆಗಳಿವೆ. ಎಲೆಯ ಮಧ್ಯನಾಳ ದಪ್ಪ ಮತ್ತು ಬಿಳುಪಾಗಿರುತ್ತದೆ. ಹೂಗಳು ಅಗಲವಾದ ಪ್ಯಾನಿಕಲ್ ಮಾದರಿಯ ಗೊಂಚಲಲ್ಲಿ ಜೋಡಣೆಗೊಂಡು ಅರಳಿದಾಗ ಎದ್ದುಕಾಣುತ್ತದೆ. ಬೀಜಗಳು ಬಲಿತಾಗ ಸಿಡಿದು ಪ್ರಸಾರವಾಗುತ್ತವೆ. ಇತರ ಹುಲ್ಲುಸಸ್ಯಗಳಲ್ಲಿರುವ ತೊಡಕು ಬೇರುಗಳ ಜೊತೆಗೆ ಇದಕ್ಕೆ ಅನೇಕ ಗುಪ್ತಕಾಂಡಗಳೂ ಇವೆ. ಗುಪ್ತಕಾಂಡಗಳ ಗೆಣ್ಣುಗಳಿಂದ ಕೊಂಬೆಗಳು ಹೊರಟು ಹೊಸಗಿಡಗಳಾಗಿ ಬೆಳೆಯುತ್ತವೆ. ಮಣ್ಣಿನಲ್ಲಿ 15-20 ಸೆಂ.ಮೀ ಕೆಳಕ್ಕೆ ಇವು ಅಡಗಿರುತ್ತವೆ. ಕಾಂಡ 7-15 ಸೆಂ.ಮೀ ಎತ್ತರಕ್ಕೆ ಬೆಳೆಯುತ್ತದೆ.
ನದಿಯ ಮೆಕ್ಕಲುಮಣ್ಣಿನ ಮತ್ತು ಎರೆಮಣ್ಣಿನ ಭೂಮಿಗಳಲ್ಲಿ ಗಲಗು ಚೆನ್ನಾಗಿ ಬೆಳೆಯುತ್ತದೆ. ಇದು ಚೆನ್ನಾಗಿ ಬೆಳೆಯಲು ಮಳೆ, ಹಳ್ಳಗಳಿಂದ ಉಕ್ಕುವ ನೀರು, ನೀರಾವರಿಯ ಪ್ರದೇಶ ಇತ್ಯಾದಿಗಳಿಂದ ಒದಗುವ ತೇವ ಆವಶ್ಯಕ. ಬಿಸಿಲನ್ನು ಬಯಸುವ ಈ ಸಸ್ಯ ಉಷ್ಣತೆ ಹೆಚ್ಚಾಗಿರುವೆಡೆ ಚೆನ್ನಾಗಿ ಬೆಳೆಯುತ್ತದೆ. ಸು.1/2 ಹೆಕ್ಟೇರಿಗೆ ಸುಮಾರು 10-12 ಕೆ.ಜಿ ಬೀಜ ಬಿತ್ತನೆಗೆ ಬೇಕಾಗುತ್ತದೆ. ಚೆನ್ನಾಗಿ ಬೆಳೆದು ಫಲ ಬಿಟ್ಟ ಮೇಲೆ ಪೈರನ್ನು ಕತ್ತರಿಸಿದ ಅನಂತರ ಮತ್ತೆ ಗಿಡ ಚಿಗುರಿ ಮರುಫಸಲು ನೀಡುತ್ತದೆ. ಹೀಗೆ ವರ್ಷಕ್ಕೆ ಎರಡು ಬೆಳೆ ಬೆಳೆಸಬಹುದು. ನೀರಾವರಿ ಭೂಮಿಯಲ್ಲಿ ಎಕರೆಗೆ 5-6 ಟನ್ ಫಸಲು ದೊರಕುತ್ತದೆ. ನದೀ ಬಯಲು ಭೂಮಿಯಲ್ಲಿ 3-4 ಟನ್ ಫಸಲನ್ನು ಪಡೆಯಬಹುದು. ಮಳೆ ನೀರನ್ನು ಆಶ್ರಯಿಸಿರುವೆಡೆ ಎಕರೆಗೆ 1-3 ಟನ್ ಫಸಲು ದೊರಕುವುದು. ತೆನೆ ಬಂದಾಗ ಅಥವಾ ಹಾಲು ಹಿಡಿದಾಗ ಕಟಾವು ಮಾಡುವುದರಿಂದ ಸಸಾರಜನಕಾದಿ ವಸ್ತು ಅತ್ಯಧಿಕ ಪ್ರಮಾಣದಲ್ಲೂ ನಾರು ಕಡಿಮೆ ಪ್ರಮಾಣದಲ್ಲೂ ಇರುತ್ತವೆ. ಮೇವಿನಲ್ಲಿ ಶೇ.3.9 ಭಸ್ಮಾಂಶ (ಆ್ಯಷ್), ಶೇ.7.8 ಸಸಾರಜನಕಾದಿ ವಸ್ತುವೂ ಶೇ.1.7 ಮೇದೋಭಾಗವೂ ಶೇ.32.0 ನಾರೂ ಇರುತ್ತವೆ. ವರ್ಗ:ಸಸ್ಯಗಳು
ಅವಿಸೆನ್ನ
೯೮೦-೧೦೩೭. ಅಬು-ಅಲಿ-ಅಲ್-ಹುಸೇನ್ ಇಬ್ನ್‌ ಅಬ್ದ್‌ ಅಲ್ಲಾ ಇಬ್ನ್‌ಸೀನ. ಪರ್ಷಿಯದ ತತ್ತ್ವಜ್ಞಾನಿ, ವೈದ್ಯ. ಇಸ್ಲಾಂ ಪ್ರಪಂಚದಲ್ಲೂ ಲ್ಯಾಟಿನ್ ನಡುಗಾಲದಲ್ಲೂ ಹೆಸರಾಗಿದ್ದವ. ಅರಬ್ಬೀ ಭಾಷೆಯಲ್ಲಿ ಈತನ ನಾಮಧೇಯ ಇಬ್ನ್‌ಸೀನ ಎಂದಿದ್ದು, ಯೆಹೂದ್ಯ ಭಾಷೆಯಲ್ಲಿ ಅವೆನ್ ಸೀನ್ ಎಂಬುದಾಗಿ, ತದನಂತರ ಲ್ಯಾಟಿನ್ ಭಾಷೆಯಲ್ಲಿ ಅವಿಸೆನ್ನ ಎಂದು ಪರಿವರ್ತನೆಯಾಯಿತು.
ಬದುಕು
೯೮೦-೮೧ ರಲ್ಲಿ ತುರ್ಕಿಸ್ತಾನದ ಬುಖಾರ ಬಳಿಯ ಖಾರ್ ಮೈತಾನ್ ಎಂಬ ಹಳ್ಳಿಯಲ್ಲಿ ಹುಟ್ಟಿದ. ಚಿಕ್ಕವಯಸ್ಸಿನಲ್ಲಿಯೇ ಮುಸಲ್ಮಾನರ ಪವಿತ್ರಗ್ರಂಥ ಕುರಾನನ್ನು ವಿಶೇಷವಾಗಿ ಅಧ್ಯಯನ ಮಾಡಿದ. ಅನಂತರ ಭಾರತೀಯ ಗಣಿತಶಾಸ್ತ್ರವನ್ನು ವಿಶೇಷವಾಗಿ ಅಭ್ಯಾಸ ಮಾಡಿದ.
ಅವಿಸೆನ್ನ ೧೮ ರ ಹರೆಯಕ್ಕೇ ನುರಿತ ವೈದ್ಯನಾಗಿ ವೈದ್ಯರ ರಾಜಕುಮಾರನೆಂದು ಹೆಸರಾಗಿ, ತತ್ತ್ವಶಾಸ್ತ್ರಗಳ ಅಪಾರ ತಿಳಿವನ್ನು ಪಡೆದಿದ್ದ. ಸಮಾನಿದ್ ಸಾಮ್ರಾಜ್ಯ ೯೯೯ ರಲ್ಲಿ ಅಳಿದ ಮೇಲೆ ತನ್ನೂರು ಬಿಟ್ಟು ಅಲೆದಾಡಿದ. ಸು.೧೦೨೦ ರ ಹಮಾದಾನಿನ ವಜೀರನಾಗಿದ್ದ. ತನ್ನ ಕೊನೆಯ ೧೪ ವರ್ಷಗಳೂ ಇಸ್ಫಹಾನಿನ ದೊರೆ ಅಲಾ ಉದ್ದೌಲನೊಂದಿಗೆ ಇದ್ದು, ಅವನು ಹೋದಲ್ಲೆಲ್ಲ ಹಿಂಬಾಲಿಸುತ್ತ ಸೇನೆಯ ಕಾರ್ಯಾಚರಣೆಗಳಲ್ಲೂ ಭಾಗಿಯಾಗಿದ್ದ. ಕೊನೆಗೆ ಹಮದಾನಲ್ಲೇ ಸತ್ತ. ಇವನೊಬ್ಬ ಜಾದೂಗಾರನೆಂದು ಎಷ್ಟೋ ಕಾಲ ಜನ ನಂಬಿದ್ದರು.
ಈತ ಅಲ್ ಫಲಾ ಸಿಫ್ ತತ್ತ್ವಜ್ಞಾನಿಗಳ ಪಂಥಕ್ಕೆ ಸೇರಿದವನಾಗಿದ್ದು ಪಂಥದ ಮುಖ್ಯ ಸಂಸ್ಥಾಪಕರಾದ ಅಲ್ಕಿಂಡಿ ಮತ್ತು ಅಲ್ ಫಾರಾಬೀಗಳ ಅನುಯಾಯಿಯಾಗಿದ್ದ. ಈ ಪಂಥದವರು ನವೀನ ಪ್ಲೇಟೊ ತತ್ತ್ವದ ಅಭಿಪ್ರಾಯಗಳನ್ನು ವಿಶೇಷ ಒಪ್ಪುತ್ತಾರೆ. ಅವಿಸೆನ್ನ ಪವಾಡಪುರುಷನೆಂಬ ನಂಬಿಕೆ ಇತ್ತಲ್ಲದೆ ಇವನ ಬಗ್ಗೆ ತುರ್ಕಿ ಭಾಷೆಯಲ್ಲಿ ಅನೇಕ ಕಥೆಗಳಿವೆ.
ಈತ ಕೇವಲ ವಿಚಾರಪರನಾದುದರಿಂದ ನಡತೆ, ನೀತಿಗಳಿಗೆ ಅಷ್ಟಾಗಿ ಪುರಸ್ಕಾರ ಕೊಡಲಿಲ್ಲ. ಈತನಿಗೆ ಮದ್ಯಪಾನ, ಸುಖಾನ್ವೇಷಣೆ ಬಹು ಇಷ್ಟವಾಗಿತ್ತು. ಈತನ ಅಭಿಪ್ರಾಯಗಳನ್ನು ಅನೇಕ ಪೌರಸ್ತ್ಯ ಮುಸಲ್ಮಾನರು ಪ್ರತಿಭಟಿಸಿದ್ದಾರೆ.
ಗ್ರಂಥಗಳು
ಪಾಶ್ಚಾತ್ಯರಿಗೆ ಗಣಿತದಲ್ಲಿ ಸೊನ್ನೆ ಮತ್ತು ಅಂಕಿಗಳ ಸ್ಥಾನವೈಶಿಷ್ಟ್ಯದ ಅರಿವು ಮೊದಲಾದದ್ದು ಈತನ ಮುಖೇನ. ಅವಿಸೆನ್ನ ಮತ್ತು ಅವಿರೊಯಿಜ಼್ ಭಾರತೀಯ ಪ್ರಾಚೀನ ಸಂಸ್ಕೃತಿಗಳನ್ನು ಪಾಶ್ಚಾತ್ಯರಿಗೆ ಪರಿಚಯ ಮಾಡಿಕೊಟ್ಟರು. ಅವಿಸೆನ್ನ ವೈದ್ಯಶಾಸ್ತ್ರ ಮತ್ತು ತತ್ತ್ವಶಾಸ್ತ್ರಗಳಲ್ಲಿಯೂ ಪ್ರವೀಣನಾಗಿದ್ದು ಅನೇಕ ಗ್ರಂಥಗಳನ್ನು ಬರೆದಿದ್ದಾನೆ.
ಬಹು ಮುಖ್ಯವಾಗಿ ಈತ ತತ್ತ್ವಶಾಸ್ತ್ರದಲ್ಲಿ ಆದಿಕಾರಣ (ಮೂಲಹೇತು), ಅವಶ್ಯಪರ ವಸ್ತು ಮತ್ತು ದೇವ ಈ ಅಭಿಪ್ರಾಯಗಳನ್ನು ಪ್ರತಿಪಾದಿಸುತ್ತಾನೆ. ಪರಮಾತ್ಮನನ್ನು ಸತ್ಯ, ಶಿವ, ಸುಂದರನೆಂದು ವರ್ಣಿಸುತ್ತಾನೆ.
ಇವನ ನಾಡನುಡಿಯಾದ ಪರ್ಷಿಯದಲ್ಲೂ ಬಹುಪಾಲು ಅರಬ್ಬಿಯಲ್ಲೂ ಇವನು ಬರೆದ ೨೧ ಮಹಾಗ್ರಂಥಗಳು, ೨೪ ಸಣ್ಣ ಗ್ರಂಥಗಳಲ್ಲಿ ಅನೇಕವು ಈಗಲೂ ಉಳಿದಿವೆ. ಇವನಲ್ಲಿ ಕಲಿತವನೊಬ್ಬ ಬರೆದ ಇವನ ಜೀವನ ಚರಿತ್ರೆಯೂ ಇವುಗಳಲ್ಲಿ ಸೇರಿದೆ.
ಬೆಳಕು, ಕಾವು, ಶಕ್ತಿ, ಚಲನೆಗಳಂಥ ಭೌತಿಕ, ರಾಸಾಯನಿಕ ವಿಚಾರಗಳಲ್ಲೂ ಖನಿಜಶಾಸ್ತ್ರದಲ್ಲೂ ಜ್ಯಾಮಿತಿಯಲ್ಲೂ ಅವಿಸೆನ್ನ ಮುನ್ನಡೆದಿದ್ದ. ಈತನ ಗ್ರಂಥಗಳಲ್ಲಿ ಅಲ್ ಕಾನೂನ್ ಫಿಲ್ತಿಬ್ (ವೈದ್ಯ ವಿಜ್ಞಾನ) ಅವಿಸೆನ್ನನನ್ನು ಅಪಾರ ಕೀರ್ತಿಗೇರಿಸಿದ, ದಶಲಕ್ಷ ಪದಗಳಿರುವ ವೈದ್ಯಕ ಮಹಾಗ್ರಂಥ. ಬರೆದಿಟ್ಟಿದ್ದ ಇವನ ಅನುಭವಗಳಲ್ಲಿ ಬಹುಪಾಲು ಇವನ ಅಲೆದಾಟಗಳಲ್ಲಿ ಕಳೆದುಹೋದರೂ ಈ ಕ್ರಮವರಿತ ವಿಶ್ವಕೋಶದಂತಿರುವ ತನ್ನ ವೈದ್ಯಗ್ರಂಥದಲ್ಲಿ ಬಹುಮಟ್ಟಿಗೆ ರೋಮ್ ಸಾಮ್ರಾಜ್ಯದ ಗ್ರೀಕ್ ವೈದ್ಯರ ಸಾಧನೆಗಳನ್ನೂ ಇತರ ಅರಬ್ಬೀ ಗ್ರಂಥಗಳನ್ನೂ ತನ್ನ ಅನುಭವಗಳೊಂದಿಗೆ ಸೇರಿಸಿದ್ದ. ಅಲ್ಲದೆ, ಚರ್ಮರೋಗ ವಿಜ್ಞಾನ, ಅಂಗರಚನಾವಿಜ್ಞಾನ, ಅಂಗಕ್ರಿಯಾವಿಜ್ಞಾನ, ಶಸ್ತ್ರವೈದ್ಯ, ಪ್ರಸೂತಿವಿಜ್ಞಾನ, ಮನೋರೋಗವಿಜ್ಞಾನ, ಔಷಧವಸ್ತು ವಿಜ್ಞಾನಗಳನ್ನೂ ಅಳವಡಿಸಿದ್ದ. ಶಸ್ತ್ರವೈದ್ಯವನ್ನು ವೈದ್ಯದಲ್ಲಿ ಒಂದು ಕಿರಿಯ ವಿಭಾಗವೆಂದು ಈತ ಗಣಿಸಿದ್ದ ರಿಂದ, ಹಲವಾರು ಶತಮಾನಗಳ ಕಾಲ ಆ ದಿಸೆಯ ಮುನ್ನಡೆ ಕುಂಟಿತು. ಈ ಗ್ರಂಥ ಇಸ್ಲಾಂ ಪ್ರಪಂಚದಲ್ಲಿ ಹೆಸರಾಗಿ ಈಗಲೂ ಮಾನ್ಯವಾಗಿದೆ, ಅಧಿಕೃತವಾಗಿದೆ. ೬ ಶತಮಾನಗಳ ಕಾಲ ಯುರೋಪಿನ ವಿಶ್ವವಿದ್ಯಾಲಯಗಳಲ್ಲೂ ಇದೇ ಪಠ್ಯಗ್ರಂಥವಾಗಿತ್ತು. ಕ್ರಿಮೋನದ ಗೆರಾರ್ಡ್ ೧೨ ನೇಯ ಶತಮಾನದಲ್ಲಿ ಇದನ್ನು ಲ್ಯಾಟಿನ್ನಿಗೆ ಅನುವಾದಿಸಿದ್ದು, ೧೫೦೦ ರ ಹೊತ್ತಿಗೆ ೧೫ ಬಾರಿ ಅಚ್ಚಾಗಿತ್ತು. ಬೆಲ್ಲುನೋದ ಆಂಡ್ರಿಯ ಅಲ್ಪಾಗೊ ಹೊಸದಾಗಿ ಮಾಡಿದ ಅನುವಾದ ೧೫೨೭ ರಲ್ಲೂ ಅನಂತರವೂ ಅಚ್ಚಾಯಿತು. ಅಚ್ಚಾದ ಅರಬ್ಬೀ ಗ್ರಂಥಗಳಲ್ಲಿ (೧೫೯೩) ಇದು ಎರಡನೆಯದು. ಅವಿಸೆನ್ನನ ಕೃತಿಗಳಲೆಲ್ಲಾ ಈ ಮಹಾಗ್ರಂಥ ಅತ್ಯಂತ ಕೀರ್ತಿಗಳಿಸಿತ್ತು. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸತೀಶ್ ಧವನ್
thumb|ಸತೀಶ್ ಧವನ್
ಸತೀಶ್ ಧವನ್ (೨೫ ಸೆಪ್ಟೆಂಬರ್ ೧೯೨೦ – ೩ ಜನವರಿ ೨೦೦೨) ನಮ್ಮ ದೇಶದ ಪ್ರಖ್ಯಾತ ವ್ಯೋಮ ವಿಜ್ಞಾನಿ ಶ್ರೀನಗರದಲ್ಲಿ ಜನಿಸಿದ ಸತೀಶ್ ಧವನ್ ಭಾರತ ಮತ್ತು ಅಮೆರಿಕದಲ್ಲಿ ಶಿಕ್ಷಣ ಪಡೆದರು. ಬಾಹ್ಯಾಕಾಶ ವಿಜ್ಞಾನದಲ್ಲಿ ಗಮನಾರ್ಹ ಸಾಧನೆ ಮಾಡಿದ ಇವರು ವಿಕ್ರಮ್ ಸಾರಾಭಾಯ್ ರವರ ನಂತರ ೧೯೭೨ರಲ್ಲಿ ಇಸ್ರೋದ ಅದ್ಯಕ್ಷರಾಗಿ ಆಯ್ಕೆಯಾದರು.೧೯೮೪ರ ವರೆಗೆ ಇದರ ಅಧ್ಯಕ್ಷರಾಗಿದ್ದುಕೊಂಡು ಭಾರತದ ಬಾಹ್ಯಾಕಾಶ ಸಾಧನೆಗೆ ಭದ್ರ ತಳಪಾಯ ಹಾಕಿ ಕೊಟ್ಟವರು. ಇವರ ಈ ಕಾರ್ಯಕ್ಕೆ ೧೯೮೧ರಲ್ಲಿ ಪದ್ಮವಿಭೂಷಣ ಪ್ರಶಸ್ತಿ ದೊರೆಯಿತು.೨೦೦೨ರಲ್ಲಿ ಇವರ ನಿಧನಾನಂತರ ಶ್ರಿಹರಿಕೋಟಾದಲ್ಲಿರುವ ಬಾಹ್ಯಾಕಾಶ ಉಡ್ಡಯನ ಕೇಂದ್ರಕ್ಕೆ ಸತೀಶ್ ಧವನ್ ಬಾಹ್ಯಾಕಾಶ ಉಡ್ಡಯನ ಕೇಂದ್ರ ಎಂದು ಹೆಸರಿಸಲಾಯಿತು.
ಉದ್ಯೋಗ
ಸತೀಶ್ ಧವನ್‍ರವರು 1951ರಲ್ಲಿ ಬೆಂಗಳೂರಿನ ಪ್ರತಿಷ್ಠಿತ ಭಾರತೀಯ ವಿಜ್ಞಾನ ಸಂಸ್ಥೆಯನ್ನು ವಿಜ್ಞಾನದ ಅಧಿಕಾರಿಯಾಗಿ ಸೇರಿದರು. ಅವರ ಕೆಲಸವನ್ನು ಮೆಚ್ಚಿದ ಸಂಸ್ಥೆಯವರು 1952ರಲ್ಲಿ ಅಲ್ಲಿನ ವಾಯುವಿಮಾನಶಾಸ್ತ್ರ ವಿಭಾಗದಲ್ಲಿ ಉಪ ಪ್ರಾಚಾರ್ಯರಾಗಿ ಅನಂತರ 1955ರಲ್ಲಿ ಪ್ರಾಚಾರ್ಯರಾಗಿ ನೇಮಕ ಮಾಡಿದರು. ಧವನ್‍ರವರು ಸಂಶೋಧನೆ ಮತ್ತು ಬೋಧನಾ ಕಾರ್ಯಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡರು, ವಿದ್ಯಾರ್ಥಿಗಳ ಮೆಚ್ಚುಗೆಯ ಉಪಾಧ್ಯಾಯರಾದರು. ಧವನ್‍ರ ಬೋಧನಾ ಶೈಲಿಯ ಬಗ್ಗೆ ಅನೇಕ ವಿದ್ಯಾರ್ಥಿಗಳು ಗುಣಗಾನ ಮಾಡಿದ್ದಾರೆ. ಕ್ಲಿಷ್ಟ ವಿಷಯಗಳನ್ನು ಪದರ ಪದರವಾಗಿ ಬಿಡಿಸಿ ವಿವರಿಸುತ್ತಿದ್ದ ರೀತಿ, ಸಹಜ ಸುಂದರ ಭಾಷೆಯ ಪ್ರಯೋಗ, ಮುಗುಳ್ನಗೆ, ಎಲ್ಲ ವಿದ್ಯಾರ್ಥಿಗಳಿಗೂ ತುಂಬ ಬೇಕಾದವರಾಗಿದ್ದರು. ಪ್ರತಿ ಪಾಠದ ನಂತರ, ಪಠ್ಯ ವಿಷಯಕ್ಕೆ ಪೂರಕವಾದ ಲೇಖನಗಳನ್ನು, ಮಾಹಿತಿಯನ್ನು, ಹೆಚ್ಚಿಗೆ ಅಭ್ಯಾಸ ಮಾಡಲು ಉಪಯುಕ್ತವಾದ ಲೇಖನಗಳ ಪಟ್ಟಿಯನ್ನು ಕೊಡುತ್ತಿದ್ದರು. ವಿದ್ಯಾರ್ಥಿಗೆ ಪಠ್ಯ ವಿಷಯದ ತಿರುಳು ತಿಳಿದಿದ್ದರೆ ಧವನ್‍ರಿಗೆ ಸಂತೋಷವಾಗುತ್ತಿತ್ತು. ಸಂಶೋಧನೆಯಲ್ಲಿಯೂ ಅಷ್ಟೇ, ಧವನ್‍ರ ರೀತಿ ನೇರ, ಸರಳ ಮತ್ತು ವಿಷಯದ ಬುಡಕ್ಕೆ ಹೋಗುವ ರೀತಿ ಒಳ್ಳೆಯ ಪರಿಣಾಮ ಕೊಡುತ್ತಿತ್ತು. ಸಂಶೋಧನೆಯಲ್ಲಿ ಅವರಿಗೆ ಎರಡು ಮುಖ್ಯ ಗುರಿ ಇತ್ತು. ಮೊದಲನೆಯದಾಗಿ ಸಂಶೋಧನೆಯ ವಿಷಯದ ತಿರುಳು ಅವರಿಗೆ ಮುಖ್ಯ. ಎರಡನೆಯದಾಗಿ ಸಂಶೋಧನೆ ತಾಂತ್ರಿಕ ಬೆಳೆವಣಿಗೆಗೆ ದಾರಿದೀಪವಾಗಬೇಕು. ಸಂಶೋಧನೆ ಕೇವಲ ಸಂಶೋಧನೆಗೋಸ್ಕರ ಅಲ್ಲ ಅದು ಮಾನವನ ಮತ್ತು ಸಮಾಜದ ಬೆಳೆವಣಿಗೆಗೆ ಸಹಾಯ ಆಗಬೇಕು ಎಂಬುದು ಅವರ ಸ್ಪಷ್ಟ ಅಭಿಪ್ರಾಯವಾಗಿತ್ತು. ಸಂಶೋಧನೆಯನ್ನು ಆಧರಿಸಿ ತಯಾರಿಸಿದ ಉಪಕರಣಗಳಿಗೆ ಅವರು ಹೆಚ್ಚು ವಿಶ್ವಾಸ ವ್ಯಕ್ತ ಪಡಿಸುತ್ತಿದ್ದರು. ತಮ್ಮ ಪ್ರಯೋಗ ಶಾಲೆಯಲ್ಲಿಯೂ ಸಹ ಇಂತಹ ಅನೇಕ ಉಪಕರಣಗಳನ್ನು ಅವರೇ ಸ್ವತಃ ತಯಾರಿಸಿದ್ದರು. ಅತಿಸೂಕ್ಷ ಟಂಗ್‍ಸ್ಟನ್ ತಂತಿಗಳನ್ನು ತಾಮ್ರದ ತಂತಿಗಳ ಜೊತೆ ಬೆಸುಗೆ ಹಾಕುವ ಯಂತ್ರ, ವಾಯು ಮಂಡಲದಲ್ಲಿ ಗಾಳಿಯ ಒತ್ತಡವನ್ನು ಪರೀಕ್ಷಿಸುವ ಸಾಧನ ಅವರೇ ತಯಾರಿಸಿ ಇಟ್ಟುಕೊಂಡಿದ್ದರು. ತಮ್ಮ ವಿದ್ಯಾರ್ಥಿಗಳಿಗೂ ಇದರ ಬಗ್ಗೆ ತರಪೇತಿ ಕೊಡುತ್ತಿದ್ದರು.
ಸಾಧನೆ
ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಅವರ ಮೇಧಾಶಕ್ತಿ, ಉತ್ಸಾಹ ಮತ್ತು ಮುಂದಾಲೋಚನೆಯ ಪ್ರವೃತ್ತಿಯನ್ನು ಗಮನಿಸಿ ಅತ್ಯಂತ ಕಿರಿಯ ವಯಸ್ಸಿನಲ್ಲಿಯೇ ಅವರನ್ನು ಸಂಸ್ಥೆಯ ನಿರ್ದೇಶಕರನ್ನಾಗಿ ಆಯ್ಕೆ ಮಾಡಲಾಯಿತು. ಭಾರತೀಯ ವಿಜ್ಞಾನ ಸಂಸ್ಥೆಯ ನಿರ್ದೇಶಕರಾಗಿ ಆಯ್ಕೆಯಾದಾಗ ಧವನ್‍ರ ವಯಸ್ಸು ಕೇವಲ ನಲವತ್ತೆರಡು ವರ್ಷ. 1963ರಿಂದ 1981ರವರೆಗೆ 19 ವರ್ಷಗಳ ಕಾಲ ಸಂಸ್ಥೆಯ ನಿರ್ದೇಶಕರಾಗಿ ಕೆಲಸ ಮಾಡಿದರು. ಇಷ್ಟು ದೀರ್ಘ ಕಾಲ ಸಂಸ್ಥೆಯ ನಿರ್ದೇಶಕರಾಗಿ ಬೇರೆಯಾರೂ ಕೆಲಸ ಮಾಡಿಲ್ಲ. ಅಷ್ಟೇ ಅಲ್ಲ, ಸಂಸ್ಥೆಗೆ ಹೊಸ ಹುರುಪು, ಹೊಸ ದಿಕ್ಕು, ಹೊಸ ಬೆಳೆವಣಿಗೆಗಳಿಗೆ ದಾರಿ ದೀಪವಾದರು. ಅನೇಕ ಹೊಸ ಸಂಶೋಧನಾ ವಿಭಾಗಗಳನ್ನು, ನುರಿತ ಸಂಶೋಧಕರನ್ನು, ಅವರು ಸಂಸ್ಥೆಗೆ ಬರುವಂತೆ ಮಾಡಿದರು. ಅಪ್ಲೈಡ್ ಮ್ಯಾತ್‍ಮ್ಯಾಟಿಕ್ಸ್-(ಅನ್ವಯ ಗಣಿತಶಾಸ್ತ್ರ) ಮೆಟೀರಿಯಲ್ ಸೈನ್ಸ್, (ವಸ್ತು ವಿಜ್ಞಾನಶಾಸ್ತ್ರ) ಬಯೋಫಿಸಿಕ್ಸ್ (ಜೈವಿಕ ಭೌತಶಾಸ್ತ್ರ) ಗ್ರಾಮಾಂತರ ಬೆಳೆವಣಿಗೆ ಅನುಗುಣವಾದ ವಿಜ್ಞಾನ ತಂತ್ರಶಾಸ್ತ್ರ ವಿಭಾಗಗಳನ್ನು ಪ್ರಾರಂಭಿಸಿದರು. ಪ್ರಾಚಾರ್ಯರಾದ ಜಿ.ಎನ್. ರಾಮಚಂದ್ರನ್, ಸಿ.ಎನ್.ಆರ್. ರಾವ್, ಎ.ಕೆ.ಎನ್ ರೆಡ್ಡಿ, ಜಾರ್ಜ್ ಸುದರ್ಶನ್ ಮುಂತಾದ ಪ್ರೌಢ ವಿಜ್ಞಾನಿಗಳನ್ನು ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಕೆಲಸ ಮಾಡಲು ಆಹ್ವಾನಿಸಿದರು. ಭಾರತೀಯ ವಿಜ್ಞಾನ ಸಂಸ್ಥೆ, ಭಾರತದಲ್ಲಿ ಮಾತ್ರವೇ ಅಲ್ಲ, ಅಂತರರಾಷ್ಟ್ರೀಯ ಮಟ್ಟದಲ್ಲಿಯೂ ಶ್ರೇಷ್ಠ ಸಂಸ್ಥೆಯಾಗುವುದಕ್ಕೆ ಧವನ್‍ರವರ ಕಾಣಿಕೆ ಬಹಳ ಅಮೂಲ್ಯ.
ವಾಯು ವಿಮಾನ ಶಾಸ್ತ್ರದಲ್ಲಿನ ಅವರ ಅಗಾಧ ಪಾಂಡಿತ್ಯ ದೇಶದ ಅನೇಕ ಸಂಸ್ಥೆಗಳ ಬೆಳೆವಣಿಗೆಗೂ ಸಹಾಯ ಮಾಡಿತು. ಹಿಂದೂಸ್ತಾನ್ ವಿಮಾನ ಕಾರ್ಖಾನೆ, (ಎಚ್.ಎ.ಎಲ್), ರಾಷ್ಟ್ರೀಯ ವೈಮಾನಿಕ ಪ್ರಯೋಗಶಾಲೆ (ಎನ್.ಎ.ಎಲ್), ಅವರ ಮಾರ್ಗದರ್ಶನವನ್ನು ಪದೇ ಪದೇ ಪಡೆಯುತ್ತಿತ್ತು. ಆವ್ರೊ 748 ವಿಮಾನಗಳ ಗುಣ ಪರೀಕ್ಷೆ ಮಾಡುವ ಸಮಿತಿಯ ಅಧ್ಯಕ್ಷರಾಗಿ ಕೆಲಸ ಮಾಡಿದರು. ವಾಯು ವಿಮಾನಗಳ ಇಂಜಿನ್‍ಗಳ ತಯಾರಿಕೆಯ ಸಂಸ್ಥೆ ಆಡಳಿತ ಮಂಡಳಿಗೆ ಅಧ್ಯಕ್ಷರಾಗಿದ್ದರು. ಭಾರತ ಸರ್ಕಾರದ ವಾಯು ವಿಮಾನ ಸಮಿತಿಗೆ ಅಧ್ಯಕ್ಷರೂ ಆದರು. ಕೇಂದ್ರ ಸರ್ಕಾರದ ವೈಜ್ಞಾನಿಕ ಸಮಿತಿ ಸದಸ್ಯರಾಗಿದ್ದರು. ಅವರ ಕಾರ್ಯ ವೈಶಾಲ್ಯ ಅಳತೆಗೂ ಮೀರಿತ್ತು
ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ನಿರ್ದೇಶಕರಾಗಿದ್ದಾಗ 1971-72ನೆಯ ಇಸವಿ ಅಮೆರಿಕಾದ ಕ್ಯಾಲಿಫೋರ್ನಿಯ ತಾಂತ್ರಿಕ ಸಂಸ್ಥೆಯ ಸಂದರ್ಶಕ ಪ್ರಾಚಾರ್ಯರಾಗಿ ಹೋಗಿದ್ದರು. ಭಾರತಕ್ಕೆ ಹಿಂದಿರುಗಿ, ಭಾರತದ ಅಂತರಿಕ್ಷ ಸಂಶೋಧನಾ ಸಂಸ್ಥೆಯ ನಿರ್ದೇಶಕರಾಗಿ ಜವಾಬ್ದಾರಿ ನಿರ್ವಹಿಸಬೇಕು ಎಂಬುದು ಪ್ರಧಾನ ಮಂತ್ರಿ ಇಂದಿರಾ ಗಾಂಧಿಯವರ ಅಪೇಕ್ಷೆಯಾಗಿತ್ತು. ಇದಕ್ಕೆ ಕಾರಣ ಭಾರತೀಯ ಅಂತರಿಕ್ಷ ಸಂಶೋಧನಾ ಸಂಸ್ಥೆಯ ನಿರ್ದೇಶಕರಾಗಿದ್ದ ವಿಕ್ರಮ ಸಾರಾಭಾಯ್ ಅವರ ಅಕಾಲಿಕ ಮರಣ. ತಮ್ಮ ಸಂದರ್ಶಕ ಪ್ರಾಚಾರ್ಯರ ಕೆಲಸವನ್ನು ಪೂರ್ತಿ ಮಾಡಬೇಕು. ನಂತರ ಭಾರತಕ್ಕೆ ಹಿಂದಿರುಗಬೇಕು. ಹಾಗೆಯೇ ಬೇರೆ ಜವಾಬ್ದಾರಿ ವಹಿಸಬೇಕಾದರೆ ಭಾರತೀಯ ವಿಜ್ಞಾನ ಸಂಸ್ಥೆಯ ನೀತಿಗೆ ಅನುಗುಣವಾಗಿರಬೇಕು ಎಂದು ಧವನ್ ನಿರ್ಧರಿಸಿದರು. ಧವನ್‍ರವರು ಭಾರತಕ್ಕೆ ಹಿಂದಿರುಗುವುದನ್ನು ಎದುರು ನೋಡುತ್ತಾ ಭಾರತ ಸರ್ಕಾರ ಕಾದಿತ್ತು. ಹಿಂದಿರುಗಿದ ನಂತರ ಧವನ್‍ರು ಎರಡು ವಿಚಾರಗಳನ್ನು ಸರ್ಕಾರದ ಮುಂದೆ ಇಟ್ಟರು. ಮೊದಲನೆಯದಾಗಿ ತಾವು ಭಾರತೀಯ ವಿಜ್ಞಾನ ಸಂಸ್ಥೆಯ ನಿರ್ದೇಶಕರಾಗಿ ಮುಂದುವರಿಯುವ ಇಚ್ಛೆ ವ್ಯಕ್ತ ಪಡಿಸಿದರು. ಇದರ ಜೊತೆಯಲ್ಲಿಯೇ ಭಾರತೀಯ ಅಂತರಿಕ್ಷ ಸಂಶೋಧನಾ ಸಂಸ್ಥೆಯ ಜವಾಬ್ದಾರಿ ವಹಿಸಲು ಸಿದ್ಧ ಎಂದರು. ಭಾರತೀಯ ಅಂತರಿಕ್ಷ ಸಂಶೋಧನಾ ಸಂಸ್ಥೆಯ ಕೇಂದ್ರ ಬೆಂಗಳೂರಿನಲ್ಲಿಯೇ ಇರಬೇಕೆಂಬುದು ಧವನ್ ಅವರ ಇಚ್ಛೆ. ಭಾರತ ಸರ್ಕಾರ ಎರಡನ್ನೂ ಒಪ್ಪಿಕೊಂಡಿತು, ಸತೀಶ್ ಧವನ್‍ರು ಭಾರತೀಯ ಅಂತರಿಕ್ಷ ಸಂಶೋಧನೆಯ ಅಧ್ಯಕ್ಷರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು ಈ ಕೆಲಸಕ್ಕೆ ಅವರು ಪಡೆಯುತ್ತಿದ್ದ ಗೌರವ ಧನ ತಿಂಗಳಿಗೆ ಒಂದು ರೂಪಾಯಿ ಮಾತ್ರ.
ಭಾರತೀಯ ವಿಜ್ಞಾನ ಸಂಸ್ಥೆ, ಭಾರತೀಯ ಅಂತರಿಕ್ಷ ಸಂಶೋಧನಾ ಸಂಸ್ಥೆ ಇವೆರಡರ ಜವಾಬ್ದಾರಿ ಧವನ್‍ರನ್ನು ಹಗಲು, ರಾತ್ರಿ ಕೆಲಸ ಮಾಡುವಂತೆ ಮಾಡಿತು. ಅವರ ಅನೇಕ ಕಾರ್ಯಕ್ರಮಗಳು ಸಂಜೆ, ರಾತ್ರಿ ನಡೆಯುತ್ತಿತ್ತು, ಅಂತರಿಕ್ಷ ಸಂಶೋಧನಾ ಸಂಸ್ಥೆಗೆ ಹೆಚ್ಚಿನ ಸ್ವಾಯತ್ತತೆ, ಗುರುತರ ಜವಾಬ್ದಾರಿ ಕೊಡಲು ಧವನ್‍ರು ತೀರ್ಮಾನಿಸಿದರು.
1975-76ರಲ್ಲಿ ಭಾರತದ ದೂರಸಂಪರ್ಕ ಯೋಜನೆಯಲ್ಲಿ ಧವನ್ ಕ್ರಾಂತಿಕಾರಿ ಮುನ್ನಡೆ ಸಾಧಿಸಿದರು. `ಸೈಟ್(Satellite instructional Television Experiment) ಕಾರ್ಯಕ್ರಮ ರೂಪಿಸಿ ಅಮೆರಿಕದ TS-6 ಉಪಗ್ರಹದ ನೆರವಿನಿಂದ ಭಾರತದ ಆರು ರಾಜ್ಯಗಳ 2500 ಗ್ರಾಮಗಳನ್ನೊಳಗೊಂಡಂತೆ ದೂರದರ್ಶನ ಕಾರ್ಯಕ್ರಮವನ್ನು ದಿನವಹಿ ನಾಲ್ಕು ಗಂಟೆಗಳ ಕಾಲ ಬಿತ್ತರಿಸಲಾಯಿತು. ಸಾಮಾಜಿಕ ಪ್ರಯೋಗದಲ್ಲಿ ಇದು ಜಗತ್ತಿನಲ್ಲಿಯೇ ಅದ್ವತೀಯ ಎನ್ನಲಾಗಿದೆ. ಈ ಕಾರ್ಯಕ್ರಮವನ್ನು ಅಹಮದಾಬಾದ್ ಮತ್ತು ದೆಹಲಿಯ `ಇಸ್ರೊ ಕೇಂದ್ರಗಳು ರವಾನೆಮಾಡಿದವು. ಈ `ಸೈಟ್ ಕಾರ್ಯಕ್ರಮ ಅಂತಿಮವಾಗಿ ಇನ್ಸಾಟ್ ಉಪಗ್ರಹಗಳ ಶ್ರೇಣಿಯನ್ನು ರೂಪಿಸಲು ನಾಂದಿಯಾಯಿತು.
ಭಾಸ್ಕರ ಸರಣಿಯ ಎರಡು ದೂರ ಸಂವೇದಿ ಉಪಗ್ರಹಗಳು, ಭಾಸ್ಕರ-I (1978) ಭಾಸ್ಕರ II (1981) ತಯಾರಿಕೆಯಲ್ಲಿ ಭಾರತದ ಸಾಧನೆಗೆ ಧವನ್ ಅವರ ಕೊಡುಗೆ ಅತ್ಯಮೂಲ್ಯ. ದೂರದರ್ಶನ ಪ್ರಸಾರ, ಹವಾಮಾನ ವೀಕ್ಷಣೆ ಮುಂತಾದವಕ್ಕೆ ಬಳಸುತ್ತಿರುವ ದೂರ ಸಂಪರ್ಕ ಉಪಗ್ರಹಗಳು ರೂಪುಗೊಂಡಿದ್ದು ಧವನ್ ಅವರು ಇಸ್ರೋ ಸಂಸ್ಥೆಯ ಮುಖ್ಯಸ್ಥರಾಗಿದ್ದಲೇ. 1980ರ ದಶಕದಲ್ಲಿ `ಆ್ಯಪಲ್ (Ariane passenger payload experiment) ಈ ಶ್ರೇಣಿಯ ಮೊದಲ ಉಪಗ್ರಹ (ಉಡಾವಣೆ ಜೂನ್ 19, 1981). ಸ್ವದೇಶಿ ರಾಕೆಟ್ ನಿರ್ಮಾಣ ಯೋಜನೆಗೆ ಸ್ಪಷ್ಟ ರೂಪುರೇಖೆಯನ್ನು ಧವನ್ ನೀಡಿದರು. ಅಮೆರಿಕ, ರಷ್ಯಾ, ಫ್ರಾನ್ಸ್, ಬ್ರಿಟನ್, ಜಪಾನ್ ಮತ್ತು ಚೀನಾಗಳ ಪ್ರತಿಷ್ಠಿತ ಗುಂಪಿಗೆ ಭಾರತವು ಈ ಸಾಧನೆಯಿಂದಾಗಿ ಸೇರಿತು. ಭಾರತದ ಮೊದಲ ಉಪಗ್ರಹ ಉಡಾವಣಾ ವಾಹನ ಎಸ್.ಎಲ್. ವಿ-3 ನಿರ್ಮಾಣ ಧವನ್ ಅವರ ಸಾಧನೆಯ ಮತ್ತೊಂದು ಮೈಲಿಗಲ್ಲು. ಇದನ್ನು ನಿರ್ವಹಿಸುವ ಹೊಣೆಯನ್ನು ಡಾ. ಎ.ಪಿ.ಜೆ. ಅಬ್ದುಲ್ ಕಲಾಂ ಅವರಿಗೆ ವಹಿಸಿದ್ದರು.
ಪ್ರಶಸ್ತಿ, ಗೌರವಗಳು
ಭಾರತೀಯ ವಿಜ್ಞಾನ ಮಂದಿರದ ನಿರ್ದೇಶಕ ಹುದ್ದೆಯಿಂದ ಧವನ್ 1981ರಲ್ಲಿ ನಿವೃತ್ತಿಯಾದರು. 1984ರಲ್ಲಿ ಭಾರತದ ಅಂತರಿಕ್ಷ ಕಾರ್ಯಕ್ರಮದ ಮುಖ್ಯಸ್ಥರ ಸ್ಥಾನದಿಂದಲೂ ನಿವೃತ್ತಿಯಾದರು. ಆದರೆ ಅಂತರಿಕ್ಷ ಆಯೋಗದ ಸದಸ್ಯರಾಗಿ ಮುಂದುವರಿದು ಭಾರತದ ಅಂತರಿಕ್ಷ ಕಾರ್ಯಕ್ರಮದ ರೂಪುರೇಖೆಗಳನ್ನು ನೀಡುತ್ತ ಬಂದರು. ಧವನ್ ಅವರ ಕೊಡುಗೆಗಾಗಿ ದೇಶವಿದೇಶಗಳಲ್ಲಿ ಅವರಿಗೆ ಮನ್ನಣೆ ಸಂದಿದೆ. 1966ರಲ್ಲಿ ಪದ್ಮಶ್ರೀ ಪ್ರಶಸ್ತಿ ಪದ್ಮಭೂಷಣ 1971, ಪದ್ಮವಿಭೂಷಣ 1981. ರೂರ್ಕಿ ವಿಶ್ವವಿದ್ಯಾಲಯ (1972) ಯುಕೆ. ಕ್ರಾನ್‍ಫೀಲ್ಡ್ ಇನ್‍ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ (1975) ಪಂಜಾಬು ವಿಶ್ವವಿದ್ಯಾಲಯ (1978) ಇಂಡಿಯನ್ ಇನ್‍ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಚೆನೈ (1981) ದೆಹಲಿ ವಿಶ್ವವಿದ್ಯಾಲಯ 1984 ಧವನ್ ಅವರಿಗೆ ಗೌರವ ಡಾಕ್ಟೋರೇಟ್ ನೀಡಿದೆ. 1983ರಲ್ಲಿ ಆರ್ಯಭಟ ಪ್ರಶಸ್ತಿ, 1999ರಲ್ಲಿ ಇಂದಿರಾಗಾಂಧಿ ರಾಷ್ಟ್ರೀಯ ಏಕತಾ ಪ್ರಶಸ್ತಿ ಇವರಿಗೆ ಸಂದಿದೆ. ಲಂಡನ್ನಿನ ರಾಯಲ್ ಏರೊನಾಟಿಕಲ್ ಸೊಸೈಟಿ 1967ರಲ್ಲಿ ಕಾಮನ್ ವೆಲ್ತ್ ಉಪನ್ಯಾಸ ನೀಡಲು ವಿಶೇಷವಾಗಿ ಆಹ್ವಾನಿಸಿತ್ತು. ಶ್ರೀಹರಿಕೋಟದ ದ್ವೀಪಗಳಿಗೆ ನಿಯತವಾಗಿ ಬರುತ್ತಿದ್ದ ಹಕ್ಕಿಗಳನ್ನು ಗುರುತಿಸುತ್ತ ಅವುಗಳ ಹಾರಾಟವನ್ನು ಧವನ್ ಗಮನಿಸುತ್ತಿದ್ದರು. ಪಕ್ಷಿತಜ್ಞ ಸಲೀಂ ಆಲಿ ಅವರ ಬಗ್ಗೆ ಧವನ್ ಅವರಿಗೆ ಅಪಾರ ಗೌರವ. ಪಕ್ಷಿ ಹಾರಾಟದ ತಂತ್ರ ಕುರಿತು ಧವನ್ ರಾಮನ್ ಮೆಮೊರಿಯಲ್ ಉಪನ್ಯಾಸಗಳಲ್ಲಿ ಉಪನ್ಯಾಸ ಕೊಟ್ಟದ್ದು ಉಂಟು(1988). ಅವರ ಪಕ್ಷಿ ವೀಕ್ಷಣೆಯ ಆಸಕ್ತಿ ಎಷ್ಟು ಗಾಢವಾಗಿತ್ತೆಂದರೆ `ಬರ್ಡ್‍ಫ್ಲೈಟ್ ಎಂಬ ಕೃತಿಯನ್ನು ರಚಿಸಿದರು. ಈ ಕೃತಿ ಎಷ್ಟು ಜನಪ್ರಿಯವಾಯಿತೆಂದರೆ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸ್ ಕೆಲವು ವರ್ಷಗಳಲ್ಲಿ ಮರು ಮುದ್ರಣ ಮಾಡಿತು. ಧವನ್ 2002, ಜನವರಿ 3ರಂದು ಬೆಂಗಳೂರಿನಲ್ಲಿ ನಿಧನರಾದರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ವಿಜ್ಞಾನಿಗಳು ವರ್ಗ:ಬಾಹ್ಯಾಕಾಶ ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಎಚ್. ಟಿ. ಸಾಂಗ್ಲಿಯಾನ
'''ಎಚ್. ಟಿ. ಸಾಂಗ್ಲಿಯಾನ''' (ಜೂನ್ ೧, ೧೯೪೨) ಕರ್ನಾಟಕದ ಪೋಲೀಸ್ ಅಧಿಕಾರಿಗಳಾಗಿ ದಕ್ಷತೆ, ಪ್ರಾಮಾಣಿಕತೆಗಳಿಗೆ ಹೆಸರಾದವರು.
ಜೀವನ
ನಮ್ಮ ನಾಡಿನ ಪ್ರಸಿದ್ಧ ಪೋಲೀಸ್ ಅಧಿಕಾರಿಗಳಾಗಿ ಹೆಸರು ಮಾಡಿದ ಸಾಂಗ್ಲಿಯಾನ ಅವರು ಜನಿಸಿದ ದಿನ ಜೂನ್ ೧, ೧೯೪೨. ಮಿಜೋರಾಂ ಪ್ರದೇಶದಿಂದ ಬಂದ ಎಚ್. ಟಿ. ಸಾಂಗ್ಲಿಯಾನ ಅವರು 1967ರ ಭಾರತೀಯ ಪೋಲಿಸ್ ಸೇವೆಯ ತಂಡದಿಂದ ಕರ್ನಾಟಕವನ್ನು ಕಾರ್ಯಕ್ಷೇತ್ರವಾಗಿಸಿಕೊಂಡು ಬಂದವರು.
ಪೋಲೀಸ್ ಸೇವೆಯಲ್ಲಿ
ಶಿವಮೊಗ್ಗ ಜಿಲ್ಲೆಯ ಸಾಗರದಲ್ಲಿ ಡೆಪ್ಯೂಟಿ ಸೂಪರಿಂಟೆಂಡೆಂಟ್ ಆಗಿ ತಮ್ಮ ಸೇವೆಯನ್ನು ಪ್ರಾರಂಭಿಸಿದ ಸಾಂಗ್ಲಿಯಾನ ಮುಂದೆ ಶಿವಮೊಗ್ಗೆ, ಚಿಕ್ಕಮಗಳೂರು ಮುಂತಾದೆಡೆಗಳಲ್ಲಿ  ಸೂಪರಿಂಟೆಂಡೆಂಟ್ ಆದರು. ನಮ್ಮ ಸಿನಿಮಾ ಹೀರೋಗಳು ಪ್ರಾಮಾಣಿಕ ಪೋಲೀಸ್ ಅಧಿಕಾರಿಗಳಾಗಿ ಡಿಶುಂ ಡಿಶುಂ ಪಾತ್ರಗಳಲ್ಲಿ ಜನಪ್ರಿಯರಾದ ಸಾಕಷ್ಟು ನಿದರ್ಶನಗಳಿವೆ. ನಿಜ ಜೀವನದ ಪೋಲೀಸ್ ಅಧಿಕಾರಿಗಳು ಜನಸಾಮಾನ್ಯರ ಕಣ್ಣಲ್ಲಿ ಜನಪ್ರಿಯರಾಗಿರುವ ಪೋಲೀಸ್ ಅಧಿಕಾರಿಗಳ ಪಟ್ಟಿಯಲ್ಲಿ ಸಾಂಗ್ಲಿಯಾನ ಪ್ರಮುಖರು. ಅಂದಿನ ದಿನಗಳಲ್ಲಿ ಸಾಂಗ್ಲಿಯಾನ ಅವರನ್ನು ವರ್ಣರಂಜಿತ ಚಲನಚಿತ್ರ ನಾಯಕನಂತೆ ಹಲವು ಕತೆಗಳೊಂದಿಗೆ ಬಣ್ಣಿಸುವುದು ಕಾಣಬರುತ್ತಿತ್ತು. ಸಾಂಗ್ಲಿಯಾನ ಅವರ ಹೆಸರಿನಲ್ಲಿ ಕನ್ನಡದಲ್ಲಿ ಎರಡು ಚಲನಚಿತ್ರಗಳು ತಯಾರಾಗಿದ್ದವು.
ದಕ್ಷತೆ
ಸಾಂಗ್ಲಿಯಾನ ತಾವು ಕಾರ್ಯನಿರ್ವಹಿಸಿದ ಪ್ರದೇಶಗಳಲ್ಲಿ, ಪೋಲೀಸ್ ಇಲಾಖೆಯಂತಹ ಕ್ಲಿಷ್ಟ ಇಲಾಖೆಯಲ್ಲಿ  ಕೂಡಾ ಜನರ ಬಳಿ ಯಾವುದೇ ಮುಲಾಜುಗಳಿಲ್ಲದೆ ಕೂಡಾ ಹೇಗೆ ಸೌಜನ್ಯಪೂರ್ಣ, ಮಾನವೀಯ ಸಹಾನುಭೂತಿಗಳ ಆವರಣದಲ್ಲಿ ಕೆಲಸ ಮಾಡಬಹುದು ಎಂಬ ಪ್ರಜ್ಞೆಯನ್ನು ಜಾಗೃತಗೊಳಿಸಿದರು. ಸಾಂಗ್ಲಿಯಾನ ಕಳ್ಳಕಾಕರನ್ನು ಗುರುತಿಸಿ ಹದ್ದುಬಸ್ತಿನಲ್ಲಿಡುತ್ತಿದ್ದ ರೀತಿ; ಅವರು ಟ್ರಾಫಿಕ್ ಮುಖ್ಯಸ್ಥರಾಗಿದ್ದಾಗ ಅಡ್ಡಾದಿಡ್ಡಿ ಪಾರ್ಕಿಂಗ್, ಕೆಟ್ಟ ರೀತಿಯ ವಾಹನ ಚಾಲನೆ, ಬೀದಿಗಳಲ್ಲಿ ಮನೆಯ ಪ್ರಾಣಿಗಳನ್ನು ಮೇಯಲು ಬಿಡುತ್ತಿದ್ದ ಜನಸ್ತೋಮ, ರಸ್ತೆ ದಾಟುವಾಗ ಜನ ತೋರುವ ಕಾನೂನು ನಿರ್ಲಕ್ಷ ಇವುಗಳ ಕುರಿತು ಯಾವುದೇ ಮುಲಾಜಿಲ್ಲದೆ ನಡೆದುಕೊಂಡ ರೀತಿ ಜನಪ್ರಿಯಗೊಂಡಿತ್ತು. ಸಾಂಗ್ಲಿಯಾನ ರಾಜಕೀಯ ಒತ್ತಡಗಳಿಗೆ ಈ ವಿಚಾರದಲ್ಲಿ ಎಂದೂ ಬಗ್ಗಲಿಲ್ಲ ಎಂಬುದೂ ಪ್ರಖ್ಯಾತಿ ಪಡೆದಿತ್ತು. ಕೋದಂಡರಾಮಯ್ಯನವರು ಪೋಲೀಸ್ ಕಮಿಷನರ್ ಆಗಿದ್ದ ಸಮಯದಲ್ಲಿ ಸಾಂಗ್ಲಿಯಾನ ಅವರನ್ನೂ ವಿಶೇಷ ಪೋಲೀಸ್ ಕಮಿಷನರ್ ಹುದ್ಧೆಯನ್ನು ನೀಡಲಾಗಿತ್ತು. ತಮ್ಮ ಪತ್ನಿ ಮನೆಗೆ ತರಕಾರಿ ತರಲು ಪೊಲೀಸ್ ಇಲಾಖೆಯ ವಾಹನವನ್ನು ಬಳಸಿದರೆಂದು ಅವರ ವಿರುದ್ಧ ಕೇಸ್ ದಾಖಲಿಸಿದ್ದರು.
ಬದಲಾವಣೆ ಸಾಧ್ಯವೇ?
ಒಮ್ಮೆ ದೂರದರ್ಶನದಲ್ಲಿ ಅವರನ್ನೊಂದು ಪ್ರಶ್ನೆ ಕೇಳಲಾಯಿತು, “ಸಾಮಾನ್ಯವಾಗಿ ಒಬ್ಬ ವ್ಯಕ್ತಿ ಪೋಲೀಸ್ ಠಾಣೆಗೆ ಹೋದಾಗ ಅಲ್ಲಿ ಯಾಕೆ ಒಂದು ರೀತಿಯ ಒರಟು ತನವೇ ಕಾಣುತ್ತೆ, ಸಭ್ಯ ನಡವಳಿಕೆ ಯಾಕೆ ಕಾಣುವುದಿಲ್ಲ?”  ಸಾಂಗ್ಲಿಯಾನ ನೀಡಿದ ಉತ್ತರ ಹೀಗಿದೆ: “ಪೋಲೀಸ್ ಸ್ಟೇಷನ್ನಿಗೆ ಬರುವವರೆಲ್ಲಾ, ಮೈ ಕೈಯೆಲ್ಲಾ ಏಟು ಮಾಡಿಕೊಂಡೋ, ಕಳೆದುಕೊಂಡೋ, ಅಳುತ್ತಲೋ, ಕೂಗಾಡುತ್ತಲೋ ಬರುವಂತಹ ವಾತಾವರಣವೇ ಹೆಚ್ಚು. ಅಲ್ಲಿ ಕಾಣುವ ವಾತಾವರಣವೆಂದರೆ ಹಿಂಸೆ, ನೋವು, ಸಿಡುಕು ಇತ್ಯಾದಿ. ಪೋಲೀಸ್ ಸ್ಟೇಷನ್ನಿಗೆ ಬಂದು ಯಾರೂ ಇವತ್ತು ಬರ್ತ್ ಡೇ ಇದೆ ಅಂತ ಕೇಕ್ ಹಂಚೋಲ್ಲ. ನಮ್ಮ ಮನೇಲಿ ಸಮಾರಂಭ ಇದೆ ಊಟಕ್ಕೆ ಬನ್ನಿ ಅಂತ ಕರೆಯೋಲ್ಲ. ಅಂದ್ರೆ ಅಲ್ಲಿ ಪ್ರೀತಿಯ ಕೊರತೆ ಇದೆ. ಇದನ್ನು ಕೊಡಲಿಕ್ಕೆ ಸಮಾಜ ಪ್ರಯತ್ನಿಸಬೇಕು. ಆಗ ಅಲ್ಲೂ ಬದಲಾವಣೆ ಬರೋಕೆ ಸಾಧ್ಯ ಇದೆ”.
ರಾಜಕೀಯದಲ್ಲಿ
ಸಾಂಗ್ಲಿಯಾನ ತಮ್ಮ ಪೋಲೀಸ್ ಸೇವೆಯಿಂದ ನಿವೃತ್ತಿಯಾದಾಗ ರಾಜಕೀಯಕ್ಕೆ ಬಂದರು. ಅವರು ತಾವು ಲೋಕಸಭಾ ಸದಸ್ಯರಾಗಿ ಗೆದ್ದ ಬಿ ಜೆ ಪಿ ಪಕ್ಷದ ವಿರುದ್ಧವಾಗಿ ಲೋಕಸಭೆಯ ನಿರ್ಣಯದಲ್ಲಿ ಓಟು ಮಾಡಿ ಆ ಪಕ್ಷದಿಂದ ಉಚ್ಛಾಟನೆಗೊಂಡು ಕಾಂಗ್ರೆಸ್ ಪಕ್ಷ ಸೇರಿದರು. ೨೦೦೯ರ ಲೋಕಸಭಾ ಚುನಾವಣೆಯಲ್ಲಿ ಕಾಂಗ್ರೆಸ್ ಪಕ್ಷದಿಂದ ಸ್ಪರ್ಧಿಸಿದ್ದ ಅವರಿಗೆ ಸೋಲು ಉಂಟಾಯಿತು. ಇತ್ತೀಚಿನ ವರ್ಷಗಳಲ್ಲಿ ಎಚ್. ಟಿ. ಸಾಂಗ್ಲಿಯಾನ ಅವರು ಹಿಂದುಳಿದ ವರ್ಗಗಳ ಆಯೋಗದ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಅಮೆರಿಕ ಅಧ್ಯಕ್ಷರ ಆತಿಥಿ
೨೦೦೮ರ ವರ್ಷದಲ್ಲಿ ಅಮೆರಿಕದ ಅಧ್ಯಕ್ಷರಾದ ಒಬಾಮ ಅವರು ೧೬೦ ಅಂತರರಾಷ್ಟ್ರೀಯ ಮಟ್ಟದ ವಿಶಿಷ್ಟ ವ್ಯಕ್ತಿಗಳಿಗೆ ಔತಣಕೂಟ ಏರ್ಪಡಿಸಿದ್ದರು. ಅವರಲ್ಲಿ ಸಾಂಗ್ಲಿಯಾನ ಕೂಡಾ ಒಬ್ಬ ಆಹ್ವಾನಿತರಾಗಿದ್ದರು. ವರ್ಗ: ಪೋಲೀಸ್ ಅಧಿಕಾರಿಗಳು ವರ್ಗ:ನಾಗರಿಕ ಸೇವಾಧಿಕಾರಿ
ಕೊರ್ಕು ಭಾಷೆ
ಕೊರ್ಕು ಮಹಾರಾಷ್ಟ್ರ ಭಾಷೆಯು ಒಂದು ಬುಡಕಟ್ಟಿನ ಭಾಷೆಯಾಗಿದ್ದು, ಮಧ್ಯಭಾರತದ ಕೋರ್ಕು ಬುಡಕಟ್ಟಿನವರು ಬಳಸುವ ಭಾಷೆಯೆಂದು ಗುರುತಿಸಲಾಗಿದೆ. ಈ ಭಾಷೆಯು ದ್ರಾವಿಡರಾದ ಗೊಂಡಿ ಜನರಲ್ಲಿ ಪ್ರತ್ಯೇಕಿಸಲಾಗಿದೆ.
ಬರವಣಿಗೆ
ಕೊರ್ಕು ಭಾಷೆಯ ಬರವಣಿಗೆ ದೇವನಾಗರಿ ಲಿಪಿಯ ಬಲಾಬೋದ ಶೈಲಿಯಲ್ಲಿದೆ, ಇದನ್ನು ಮರಾಠಿ ಬರೆಯುವಲ್ಲಿಯೂ ಬಳಸಲಾಗುತ್ತದೆ.
ಅಂಕಿ ಅಂಶ
ಕೊರ್ಕು ಸಂಪ್ರದಾಯದ ಗ್ರಾಮಗಳಲ್ಲಿ ವಾಸಿಸುವ ನಿಹಾಲಿ ಜನರೊಂದಿಗೆ ಈ ಭಾಷೆ ನಿಕಟ ಸಂಬಂಧವನ್ನು ಹೊಂದಿದೆ, ಕೊರ್ಕು ಭಾಷೆಯನ್ನು ೨೦೦೦೦೦ ಜನರು ಮಾತನಾಡಲು ಬಳಸುತ್ತಾರೆ ಎಂಬ ಅಂದಾಜಿದೆ.
ಇತಿಹಾಸ
ಅಮರಾವತಿ ಹಾಗು ಮಹಾರಾಷ್ಟ್ರದ ಕೊರ್ಕು ಜನರು ೧೯೯೨ ರಲ್ಲಿ ಮಾಧ್ಯಮಗಳ ಸಹಾಯದಿಂದ ಹೊರ ಪ್ರಪಂಚಕ್ಕೆ ಪರಿಚಯವಾದರು.
ಅಪಾಯದ ಅಂಚು
ಕೊರ್ಕು ಹಿಂದಿ ಭಾಷೆಯ ಆಧಿಪತ್ಯವನ್ನು ಹೊಂದುವ ಜೊತೆಗೆ ತನ್ನ ಅಸ್ತಿತ್ವವನ್ನು ಕಳೆದುಕೊಳ್ಳುತ್ತಿದೆ, ಇದರ ಪರಿಣಾಮ ತನ್ನ ಸಂಸ್ಕ್ರುತಿ ಸಂಪ್ರದಾಯಗಳನ್ನು ಸಹ ಕಳೆದುಕೊಳ್ಳುತ್ತಿದೆ.
ಉಲ್ಲೆಖಗಳು
<References />
ಗಾರೊ ಭಾಷೆ
ಗಾರೊ ಭಾಷೆ
ಗಾರೊ ಅಥವಾ ಎ-ಚಿಕ್,ಇದು ಚೀನಾ-ಟಿಬೆಟಿಯನ್ನರ ಭಾಷೆಯಾಗಿದ್ದು ಈ ಭಷೆಯನ್ನು ಮೇಘಾಲಯದ ಗಾರೊ ಹಿಲ್ಸ್ ಜಿಲ್ಲೆಗಳಲ್ಲಿ, ಅಸ್ಸಾಂನ ಕೆಲವು ಭಾಗಗಳ ಮತ್ತು ತ್ರಿಪುರದ ಸಣ್ಣ ಪಾಕೆಟ್ಗಳ ಜನರು ಬಳಸುತ್ತಾರೆ. ನೆರೆಯ ಬಾಂಗ್ಲಾದೇಶದ ಕೆಲವು ಭಾಗಗಳಲ್ಲಿಯೂ ಗಾರೊ ಪ್ರಚಲಿತದಲ್ಲಿದೆ. ೨೦೦೧ ರ ಜನಗಣತಿಯ ಪ್ರಕಾರ ಭಾರತದಲ್ಲಿ ಸುಮಾರು 889,000 ಗಾರೊ ಭಾಷಿಕರಿದ್ದರೆ, ಬಾಂಗ್ಲಾದೇಶದಲ್ಲಿ 130,000 ಮಂದಿ ಕಂಡುಬರುತ್ತಾರೆ.
ಭೌಗೋಳಿಕ ವಿತರಣೆ
ಗ್ಯಾರೊಗೆ ಎಥ್ನೋಲೊಗ್ ಈ ಕೆಳಗಿನ ಸ್ಥಳಗಳನ್ನು ಪಟ್ಟಿ ಮಾಡುತ್ತದೆ : ಗರೊ ಹಿಲ್ಸ್ ವಿಭಾಗ, ಮೇಘಾಲಯ ಗೋಲ್ಪಾರ ಜಿಲ್ಲೆ, ಕಮ್ರೂಪ್ ಜಿಲ್ಲೆ ಮತ್ತು ಪಶ್ಚಿಮ ಅಸ್ಸಾಂನ ಕಾಬರ್ ಆಂಗ್ಲಾಂಗ್ ಜಿಲ್ಲೆ ಕೊಹಿಮಾ ಜಿಲ್ಲೆ, ನಾಗಾಲ್ಯಾಂಡ್ ಉದಯಪುರ ಉಪವಿಭಾಗ, ಪಶ್ಚಿಮ ತ್ರಿಪುರ ಜಿಲ್ಲೆ , ತ್ರಿಪುರ ಜಲ್ಪೈಗುರಿ ಜಿಲ್ಲೆ ಮತ್ತು ಪಶ್ಚಿಮ ಬಂಗಾಳದ ಕೋಚ್ ಬಿಹಾರ ಜಿಲ್ಲೆ
ಭಾಷಾ ಸಂಯೋಜನೆ
ಗಾರೊ ಸಿನೋ-ಟಿಬೆಟಿಯನ್ನ ಬೋಡೋ-ಗಾರೊ ಉಪಗುಂಪಿಗೆ ಸೇರಿದ್ದು ಇದರಲ್ಲಿ ಮ್ಯಾಂಡರಿನ್ ಮತ್ತು ಕ್ಯಾಂಟೋನೀಸ್ನಂತಹ ಸಿನಿಟಿಕ್ ಭಾಷೆಗಳಿವೆ. ಬೋಡೋ-ಗಾರೊ ಉಪಗುಂಪು ಸಿನೋ-ಟಿಬೆಟಿಯನ್ ಭಾಷಾ ಕುಟುಂಬದಲ್ಲಿ ಸುದೀರ್ಘವಾಗಿ ಗುರುತಿಸಲ್ಪಟ್ಟ ಹಾಗೂ ಹೆಚ್ಚು ಸುಸಂಬದ್ಧವಾದ ಉಪಗುಂಪುಗಳಲ್ಲಿ ಒಂದಾಗಿದೆ. ಇದರಲ್ಲಿ ಬೋಡೋ, ಕೊಕ್ಬೊರೊಕ್ , ತಿವಾ , ಡ್ಯೂರಿ , ಗಾರೊ , ರಭಾ , ಅಟೊಂಗ್ , ರುಗಾ ಮತ್ತು ಕೋಚ್, ಇನ್ನೂ ಮುಂತಾದ ಭಾಷೆಗಳೂ ಸೇರಿವೆ. ಪರಸ್ಪರ ನಿಕಟ ಸಂಬಂಧ ಹೊಂದಿರುವ ಈ ಭಾಷೆಗಳು ಸಾಮಾನ್ಯವಾಗಿ ಅನೇಕ ವೈಶಿಷ್ಟ್ಯಗಳನ್ನು ಹೊಂದಿವೆ ಮತ್ತು ಈ ಭಾಷೆಗಳಿಂದ ಪದಗಳ ನಿದರ್ಿಷ್ಟ ದತ್ತಾಂಶದ ಮೇಲ್ಮೈ ಮಟ್ಟದ ಅವಲೋಕನದಿಂದಲೂ ಸಹ ಹೋಲಿಕೆಗಳನ್ನು ಸುಲಭವಾಗಿ ಗುರುತಿಸಬಹುದು.
ಉಪಭಾಷೆಗಳು
'''ಅಟೊಂಗ್ '''
ಈ ಉಪಭಾಷೆಗಳನ್ನು ಮಾತನಾಡುವವರು ಸಾಮಾನ್ಯವಾಗಿ ಒಬ್ಬರನ್ನೊಬ್ಬರು ಅರ್ಥಯಿಸಿಕೊಳ್ಳುವ ಸಾಮರ್ಥ್ಯವನ್ನು ಹೊಂದಿರುತ್ತರಾದರೂ ಮತ್ತೊಂದು ಪ್ರದೇಶದ ಉಪಭಾಷೆಯ ಪರಿಚಯವಿಲ್ಲದವರಿಗೆ ಆ ಉಪಭಾಷೆಯ ಪರಿಚಯವಿಲ್ಲದವನಿಗೆ ಆ ಉಪಭಾಷೆಯಲ್ಲಿ ವಿಶಿಷ್ಟವಾಗಿರುವ ಕೆಲವು ಪದಗಳ ಮತ್ತು ಅಭಿವ್ಯಕ್ತಿಗಳ ವಿವರಣೆಯ ಅಗತ್ಯವಿರುತ್ತದೆ. 'ಎ.ನಾವು' ಮತ್ತು 'ಎ,ಬೆಂಗ್'ಗಳನ್ನು ಹೊರತುಪಡಿಸಿ ಗಾರೊದ ಉಪಭಾಷೆಗಳ ಮೇಲಿನ ಸಂಶೋಧನೆಯು ದೊಡ್ಡ ಮಟ್ಟದಲ್ಲಿ ನಿರ್ಲಕ್ಷಿಸಲ್ಪಟ್ಟಿದೆ ಮತ್ತು ಅನೇಕ ಗಾರೊ ಉಪಭಾಷೆಗಳನ್ನು 'ಸ್ಟ್ಯಾಂಡರ್' ಅಥವಾ 'ಎ.ನಾವು' ಅಥವಾ 'ಆಮ್.ಬೆಂಗ್' ಅನ್ನು ಬಳಸಿಕೊಳ್ಳಲಾಗುತ್ತದೆ. ವಾಸ್ತವಿಕವಾಗಿ ಲಿಖಿತ ಮತ್ತು ಮಾತನಾಡುವ ಮಾನದಂಡವು 'ಎ.ನಮ್ಮಿಂದ' ಬೆಳೆದಿದ್ದರೂ ಅವು ಒಂದೇ ಅಲ್ಲದೆ ಎರಡರ ನಡುವೆ ಧ್ವನಿಮುದ್ರಿಕೆ ಮತ್ತು ಶಬ್ದಕೋಶದ ಬಳಕೆಯಲ್ಲಿ ಗಮನಾರ್ಹ ವ್ಯತ್ಯಾಸವಿದೆ. ಆದ್ದರಿಂದ 'ಸ್ಟ್ಯಾಂಡಡರ್್ ಎ.ನಾವು'(ಮುಖ್ಯವಾಗಿ ತುರಾದಲ್ಲಿ ಮಾತನಾಡುತ್ತಾರೆ) ಮತ್ತು 'ಸಾಂಪ್ರದಾಯಿಕ ಎ.ನಾವು'(ಗ್ಯಾರೋ ಹಿಲ್ಸ್ನ ಈಶಾನ್ಯ ಪ್ರದೇಶದಲ್ಲಿ ಮಾತನಾಡುವವರಲ್ಲಿ ಇನ್ನೂ ಪ್ರಚಲಿತದಲ್ಲಿದೆ) ನಡುವೆ ವ್ಯತ್ಯಾಸವನ್ನುಂಟುಮಾಡುವುದು ಸೂಕ್ತವಾಗಿದೆ. ಅಟೊಂಗ್, ರುಗಾ ಮತ್ತು ಮಿ-ಗ್ಯಾಮ್ಗೆ ಸಂಬಂಧಿಸಿದಂತೆ ಗ್ಯಾರೊಸ್ನಲ್ಲಿ ದೊಡ್ಡ ತಪ್ಪು ಕಲ್ಪನೆಯಿದೆ. ಈ ಭಾಷೆಗಳನ್ನು ಸಾಂಪ್ರದಾಯಿಕವಾಗಿ ಗಾರೊದ ಉಪಭಾಷೆಗಳೆಂದು ಪರಿಗಣಿಸಲಾಗುತ್ತದೆ. 'ಅಟೊಂಗ್' ಮತ್ತು 'ರುಗಾ' ಭಾಷೆಗಳನ್ನು ಮಾತನಾಡುವವರು ವಾಸ್ತವವಾಗಿ 'ಗರೋಸ್' ಜನಾಂಗದವರಾಗಿರುತ್ತಾರಾದರೂ ಅವರ ಭಾಷೆಗಳು 'ಗಾರೊ'ದ ಉಪಭಾಷೆಗಳೊಂದಿಗೆ ಪರಸ್ಪರ ಬುದ್ಧಿವಂತಿಕೆಯನ್ನು ಹೊಂದಿರುವುದಿಲ್ಲವಾದ್ದರಿಂದ ಭಾಷಾಶಾಸ್ತ್ರದ ಪ್ರಕಾರ 'ಗಾರೊ' ಭಾಷೆಯಿಂದ ಅವು ಭಿನ್ನವಾಗಿವೆ. 'ಮಿ.ಗ್ಯಾಮ್'(ಖಾಸಿಗಳಿಗೆ ಲಿಂಗಮ್/ಲಿಂಗಂಗಮ್ ಎಂದು ಕರೆಯಲಾಗುತ್ತದೆ) 'ಖಾಸಿ'ಯೊಂದಿಗೆ ನಿಕಟ ಸಂಬಂಧ ಹೊಂದಿರುವ 'ಆಸ್ಟ್ರೋಸಿಯಾಟಿಕ್' ಭಾಷೆಯಾಗಿದೆ. 'ಮಿ.ಗ್ಯಾಮ್' ಭಾಷಿಕರು 'ಗರೋಸ್'ನೊಂದಿಗೆ ಸಾಂಸ್ಕೃತಿಕವಾಗಿ ಸಾಕಷ್ಟು ಸಮಾನತೆಯನ್ನು ಹಂಚಿಕೊಳ್ಳುವುದರಿಂದ 'ಗರೋಸ್' ತಮ್ಮ ಭಾಷೆಯನ್ನು ತಮ್ಮದೇ ಆದ ಮತ್ತೊಂದು ಉಪಭಾಷೆಯೆಂದು ತಪ್ಪಾಗಿ ಅರ್ಥಯಿಸಿಕೊಳ್ಳುತ್ತಾರೆ.
ಧ್ವನಿವಿಜ್ಞಾನ
ಬೋಡೋ-ಗಾರೊ ಉಪ-ಕುಟುಂಬದಲ್ಲಿನ ಎಲ್ಲಾ ಇತರ ಭಾಷೆಗಳು ಕಡಿಮೆ ಮತ್ತು ಹೆಚ್ಚಿನ ಸ್ವರಗಳ ನಡುವೆ ವ್ಯತಿರಿಕ್ತವಾಗಿದ್ದರೂ, ಗಾರೊ ಏಕೈಕ ಅಪವಾದವಾಗಿದೆ. ವುಡ್ ಬರೆಯುತ್ತಾರೆ, ಬದಲಿಗೆ ಗ್ಯಾರೊ ನಾದದ ವ್ಯವಸ್ಥೆಯನ್ನು ಗ್ಲೋಟಲ್ ಸ್ಟಾಪ್‌ನಲ್ಲಿ ಕೊನೆಗೊಳ್ಳುವ ಉಚ್ಚಾರಾಂಶಗಳ ನಡುವೆ ಮತ್ತು ಬದಲಾಗದಂತಹವುಗಳ ನಡುವೆ ವ್ಯತಿರಿಕ್ತವಾಗಿ ತೋರುತ್ತಿದೆ ಎಂದು ತೋರುತ್ತದೆ, ಗ್ಲೋಟಲ್ ಸ್ಟಾಪ್ ಕಡಿಮೆ ಸ್ವರವನ್ನು ಬದಲಾಯಿಸುತ್ತದೆ.
ಇದನ್ನೂ ನೋಡಿ
ಗಾರೊ ಭಾಷೆಯ ಇಂದಿನ ಸ್ಥಿತಿಗತಿಗಳು
ಮೇಘಾಲಯದಲ್ಲಿ ಆಂಗ್ಲ ಭಾಷೆಯು ಅಧಿಕೃತವಾಗಿ ಆಡಳಿತದಲ್ಲಿರುವಾಗ ಅಲ್ಲಿನ ಐದು ಗಾರೋ ಹಿಲ್ಸ್ ಜಿಲ್ಲೆಗಳಲ್ಲಿ 'ಮೇಘಾಲಯ ರಾಜ್ಯ ಭಾಷಾ ಕಾಯ್ದೆ 2005'ರ ಅಡಿಯಲ್ಲಿ 'ಗಾರೊ' ಭಾಷೆಗೆ 'ಸಹಾಯಕ ಅಧೀಕೃತ ಭಾಷೆ'ಯ ಸ್ಥಾನಮಾನವನ್ನು ನೀಡಲಾಗಿದೆ.
ಗಾರೊ ಬೆಟ್ಟಗಳಲ್ಲಿನ ಸರ್ಕಾರಿ ಶಾಲೆಗಳಲ್ಲಿ ಪ್ರಾಥಮಿಕ ಹಂತದಲ್ಲಿ 'ಗಾರೊ' ಭಾಷೆಯನ್ನು ಬೋಧನಾ ಮಾಧ್ಯಮವಾಗಿ ಬಳಸಲಾಗುತ್ತದೆ. ದ್ವಿತೀಯ ಹಂತದಲ್ಲಂತೂ ಆಂಗ್ಲ ಭಾಷೆಯು 'ಡಿ ಜ್ಯೂರ್' ಬೋಧನಾ ಮಾಧ್ಯಮವಾಗಿರು ಕೆಲವು ಶಾಲೆಗಳಲ್ಲಿ ಆಂಗ್ಲ ಭಾಷೆಯ ಜೊತೆಗೆ ಹಾಗೂ ಕೆಲವೊಮ್ಮೆ ಆಂಗ್ಲಕ್ಕಿಂತಲೂ ಹೆಚ್ಚಾಗಿ ಬಳಸುವ ಮೂಲಕ ವ್ಯವಸ್ಥೆಯನ್ನು ಹೆಚ್ಚೂ-ಕಡಿಮೆ ದ್ವಿಭಾಷಾ ವಿಧಾನವನ್ನಾಗಿ ಮಾಡಲಾಗುತ್ತಿದೆ. ಆಂಗ್ಲವು ಏಕೈಕ ಮಾಧ್ಯಮವಾಗಿರುವ ಶಾಲೆಗಳಲ್ಲಿ 'ಆಧುನಿಕ ಭಾರತೀಯ ಭಾಷೆ(ಎಂಐಎಲ್)' ಆಗಿ ಗಾರೊ ಭಾಷೆಯನ್ನು ಕೇವಲ ಒಂದು ವಿಷಯವನ್ನಾಗಿ ಮಾತ್ರ ಕಲಿಸಲಾಗುತ್ತಿದೆ. ಕಾಲೇಜು ಮಟ್ಟದಲ್ಲಿ ವಿದ್ಯಾಥರ್ಿಗಳು ಕಡ್ಡಾಯವಾಗಿ ಎಂಐಎಲ್ ಜೊತೆಗೆ 'ಗಾರೊ ದ್ವಿತೀಯ ಭಾಷೆ(ಜಿಎಸ್ಎಲ್)' ಅನ್ನು ಆರಿಸಿಕೊಳ್ಳಬಹುದಾಗಿದೆ ಮತ್ತು ಗಾರೊದಲ್ಲಿ ಬಿಎ(ಆನಸ್9) ಕಡೆಗೂ ಸಹ ಕೆಲಸಗಳನ್ನು/ಅಧ್ಯಯನಗಳನ್ನು ಮಾಡಬಹುದಾಗಿದೆ.
1996ರಲ್ಲಿ "ಈಶಾನ್ಯ ಬೆಟ್ಟದ ವಿಶ್ವವಿದ್ಯಾಲಯ"ವು ತನ್ನ 'ತುರಾ' ಕ್ಯಾಂಪಸ್ನ ಪ್ರಾರಂಭದಲ್ಲಿ 'ಗಾರೊ' ಇಲಾಖೆಯನ್ನು ಸ್ಥಾಪಿಸಿತು ; ಇದು ಕ್ಯಾಂಪಸ್ನಲ್ಲಿ ಪ್ರಾರಂಭವಾದ ಮೊದಲ ವಿಭಾಗಗಳಲ್ಲಿ ಒಂದಾಗಿದೆ ಮತ್ತು ವಿಶ್ವದಲ್ಲಿ ಇದು ಏಕೈಕವಾದದ್ದಾಗಿದೆ. ಇಲಾಖೆಯು 'ಗಾರೊ'ದಲ್ಲಿ ಎಂಎ ಮತ್ತು ಪಿಹೆಚ್ಡಿ ಕರ್ಯಕ್ರಮಗಳನ್ನು ನೀಡುತ್ತದೆ.
'ಗಾರೊ' ಇತ್ತೀಚೆಗೆ ತನ್ನ ಮುದ್ರಿತ ಸಾಹಿತ್ಯದಲ್ಲಿ ಅಗಾಧ ಬೆಳವಣಿಗೆಯನ್ನು ಕಂಡಿದೆ. ನಿಘಂಟುಗಳು, ವ್ಯಾಕರಣ ಮತ್ತು ಇತರ ಪಠ್ಯಪುಸ್ತಕಗಳು , ಅನುವಾದಿತ ವಸ್ತುಗಳು , ಪತ್ರಿಕೆಗಳು , ನಿಯತಕಾಲಿಕೆಗಳು ಮತ್ತು ನಿಯತಕಾಲಿಕಗಳು , ಕಾದಂಬರಿಗಳು , ಸಣ್ಣ ಕಥೆಗಳ ಸಂಗ್ರಹ , ಜಾನಪದ ಮತ್ತು ಪುರಾಣಗಳು , ವಿದ್ವತ್ಪೂರ್ಣ ವಸ್ತುಗಳು ಮತ್ತು ಗಾರೊ ಬೈಬಲ್ ಹಾಗೂ ಗಾರೊ ಸ್ತೋತ್ರಗಳಂತಹ ಅನೇಕ ಪ್ರಮುಖ ಧಾಮರ್ಿಕ ಪ್ರಕಟಣೆಗಳಂತಹ ಕಲಿಕಾ ಸಾಮಗ್ರಿಗಳ ಉತ್ಪಾದನೆಯು ಹೆಚ್ಚುತ್ತಿರುವುದನ್ನು 'ಗಾರೊ' ಭಾಷಿಕರು ಅತ್ಯಂತ ಹೆಮ್ಮೆಯಿಂದ ಕಾಣಬಹುದು. ಆದಾಗ್ಯೂ, ಭಾಷೆಯ ಬಗ್ಗೆ ಹೆಚ್ಚಿನ ಸಂಶೋಧನೆಗಳು ನಿಧಾನವಾಗಿ ಸಾಗುತ್ತಾ ಅತೀ ಅಪರೂಪದ್ದಾಗುತ್ತಾ ತನ್ನ ಅಸ್ತಿತ್ವವನ್ನು ಕಳೆದುಕೊಳ್ಳುತ್ತಿರುವುದು ಬೇಸರದ ಸಂಗತಿಯಾಗಿದೆ.
ಉಲ್ಲೇಖಗಳು
ವರ್ಗ:ಭಾಷೆ
ದಿ ಡ ವಿಂಚಿ ಕೋಡ್ (ಚಲನಚಿತ್ರ)
ದಿ ಡ ವಿಂಚಿ ಕೋಡ್  2006ರಲ್ಲಿನ ರಹಸ್ಯ ,ರೋಮಾಂಚಕಾರಿಯಾದ ಅಮೆರಿಕಾದ ಚಲನಚಿತ್ರ.ಇದನ್ನುರೊನ್ ಹೌವರ್ಡ್ ನಿರ್ದೇಶಿಸಿದ್ದಾರೆ. ಇದರ ಚಿತ್ರ ಕಥೆಯನ್ನು ಅಕಿವಾ ಗೊಲ್ಡ್ಸಮನ್ ಬರೆದಿದ್ದು,ಡಾನ್ ಬ್ರೌನ್ ಅವರ ವಿಶ್ವ ವಿಖ್ಯಾತ ಕಾದಂಬರಿ,2003ರಲ್ಲಿ ಅತ್ಯುತ್ತಮ ಮಾರಾಟ ಕಂಡ ದಿ ಡ ವಿಂಚಿ ಕೋಡ್ ನ್ನು ಆಧರಿಸಿದೆ. ಇದು ಹೌವರ್ಡ್ ಅವರ ನಿರ್ಮಾಣದಲ್ಲಿ ಅವರೊಂದಿಗೆ ಜೊನ್ ಕ್ಯಾಲ್ಲಿ ಮತ್ತು ಬ್ರೇನ್ ಗ್ರೇಜರ್ ಕೈಗೂಡಿಸಿದ್ದಾರೆ.ಕೊಲಂಬಿಯಾ ಪಿಕ್ಚರ್ಸ್ ಅವರು ಬಿಡುಗಡೆ ಮಾಡಿದ್ದಾರೆ.ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಮೇ 19,2006ರಲ್ಲಿ ಬಿಡುಗಡೆಯಾಯಿತು.
ದಿ ಡ ವಿಂಚಿ ಕೋಡ್  ನಲ್ಲಿ ಟಾಮ್ ಹ್ಯಾಂಕ್ಸ್ ಅವರು ಹಾರ್ವರ್ಡ್ ವಿಶ್ವವಿದ್ಯಾಲಯದ ಸಂಜ್ಞಾಶಾಸ್ತ್ರಜ್ಞ ರಾಗಿ  ರೊಬರ್ಟ್ ಲ್ಯಾಂಗ್ ಡೊನ್ ,ಔಡ್ರಿ ಟೌಟೊ ಅವರು ಸುಂದರ ಲಿಪಿಗಾರನಾಗಿ ಸೊಫಿ ನ್ಬೆವ್ಯು ದ ಫ್ರಾನ್ಸನ ,ಪೊಲಿಸ್ ಕೇಂದ್ರದ ಉಸ್ತುವಾರಿಯಾಗಿ of  ಸರ್ ಇವಾನ್ ಮೆಕೆಲ್ಲಿನ್ as ಬ್ರಿಟಿಶ್ ಕ್ರಿಸ್ತನ ರಕ್ತದ ಬಟ್ಟಲು ಇತಿಹಾಸಕಾರ ಸರ್ ಲೇಘ್ ಟೀಬಿಂಗ್, ಅಲ್ಫ್ರೆಡ್ ಮೊಲಿನಾ ಒಬ್ಬ ಬಿಶಪ್ ನಾಗಿ ಮ್ಯಾನುವಲ್ ಅರಿಂಗ್ ರೊಸಾ , ಜೀನ್ ರೆನೊ ಒಬ್ಬ ಹಡಗಿನ ಕಪ್ತಾನನಾಗಿ  ಬೆಜು ಫೆಚೆ ಯು ಒಬ್ಬ  ಡೈರೆಕ್ಷನ್ ಸೆಂಟ್ರೇಲ್ ಡೆ ಲಾ ಪೊಲಿಸ್ ಜುಡಿಸಿಯರಿ , ಮತ್ತು ಪೌಲ್ ಬೆಟ್ಟನಿ ಯು ಒಬ್ಬ  ಒಪಸ್ ಡ್ಯಿ ಸನ್ಯಾಸಿ ಸಿಲಾಸ್ .ಹೀಗೆ ಪಾತ್ರ ವರ್ಗ ಬೆಳೆಯುತ್ತದೆ.
ದಿ ಡ ವಿಂಚಿ ಡ ಕೋಡ್ 2006ರ ಕ್ಯಾನ್ನಿಸ್ ಫಿಲ್ಮ್ ಫೆಸ್ಟಿವಲ್ ನಲ್ಲಿ ಮೇ 17ರಲ್ಲಿ ಮೊದಲ ಪ್ರದರ್ಶನ ಕಂಡಿತು. ದಿ ಡ ವಿಂಚಿ ಕೋಡ್ ಮೇ 18,2006ರಲ್ಲಿ ಹಲವಾರು ದೇಶಗಳಲ್ಲಿ ಬಿಡುಗಡೆಯಾಯಿತಲ್ಲದೇ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಕೊಲಂಬಿಯಾ ಪಿಕ್ಚರ್ ನವರ ಮೂಲಕ ಬಿಡುಗಡೆಯಾಯಿತು.
ವಿವಾದಾತ್ಮಕ ಮತ್ತು ನಿಖರವಲ್ಲದ ಐತಿಹಾಸಿಕ ವ್ಯಾಖ್ಯಾನಗಳಿಂದಾಗಿ ಮತ್ತು ಕ್ಯಾಥೊಲಿಕ್ ವಿರೋಧಿ ಅಂಶಗಳನ್ನು ಒಳಗೊಂಡಿದೆ ಎನ್ನುವ ಪಕಾರು ಎದ್ದಿತು.ಈ ಸಿನೆಮಾ ವಿವಾದಂತೆ ಡಾನ್ ಬ್ರೌನ್ ಕಾದಂಬರಿ ಕೂಡಾ ರೊಮನ್ ಕ್ಯಾಥೊಲಿಕ್ ಚರ್ಚ್ ನವರು ಕಟುವಾಗಿ ಟೀಕಿಸಿತು. ಕೆಲವು ಚರ್ಚ್ ಸದಸ್ಯರು ಜನಸಾಮಾನ್ಯರು ಈ ಚಲನಚಿತ್ರವನ್ನು ಬಹಿಷ್ಕರಿಸಬೇಕೆಂದು ಮನವಿ ಮಾಡಿದರು. ಅದರ ಪ್ರಾರಂಭಿಕ ಪ್ರದರ್ಶನಗಳು ಪ್ರತಿಭಟಿಸಲ್ಪಟ್ಟವು,ಮೊದಲ ಟೀಕಾಕಾರರು ಇದನ್ನು ಋಣಾತ್ಮಕವಾಗಿಯೇ ಪರಿಗಣಿಸಿದರು. ವಾದ-ವಿವಾದಗಳ ಪ್ರಕಾರ ಈ ಪ್ರತಿಕ್ರಿಯೆಗಳು ಸಣ್ಣ ಪ್ರಮಾಣದ ಋಣಾತ್ಮಕವನ್ನಲ್ಲದೇ ಬಾಕ್ಸ್ ಆಫಿಸ್ ನಲ್ಲಿಯೂ ಪರಿಣಾಮವಾಗಿತು.ದಿ ಡ ವಿಂಚಿ ಕೋಡ್ ಅತಿ ಹೆಚ್ಚು ಗಳಿಕೆ ಅಂದರೆ $230 ದಶಲಕ್ಷ ಡಾಲರ್ ನ್ನು ಪ್ರಾರಂಭದ ವಾರದಲ್ಲಿ ಆಗಿದ್ದಿದೆ.ಇಡೀ ಚಲನಚಿತ್ರ ಇತಿಹಾಸದಲ್ಲೇ ವಾರಾಂತ್ಯದಲ್ಲಿ ತೆರೆ ಕಂಡ ಮೂರನೆಯ ಅತಿ ಹೆಚ್ಚು ಗಳಿಕೆಯ ಚಿತ್ರವಾಗಿದೆ. ಸದ್ಯ ಇದು ಏಳನೆಯ ಅತಿ ದೊಡ್ಡ ಆರಂಭಿಕ ಗಳಿಕೆಯ ಚಲನಚಿತ್ರವಾಗಿದೆ. ವಿಶ್ವಾದ್ಯಂತ ಅತಿ ಒಟ್ಟಾರೆ ಆದಾಯ ಗಳಿಕೆಯ ಎರಡನೆಯ ಅತಿ ದೊಡ್ಡ 2006ರಲ್ಲಿನ ಚಿತ್ರವೆನಿಸಿದೆ.ನವೆಂಬರ್ 2,2006ರಲ್ಲಿ$$758,239,851 ಆದಾಯಕ್ಕೆ ಮಾದರಿಯಾಗಿದೆ. ಅದೇ ಸಮಯದಲ್ಲಿ ನಿರ್ದೇಶಕ ರೊನ್ ಹೌವರ್ಡ್ ಮತ್ತು ನಟ ಟಾಮ್ ಹ್ಯಾಂಕ್ಸ್ ಅವರು ಈ ಹಿಂದೆ ಎರಡು ಚಿತ್ರಗಳಲ್ಲಿ ತಮ್ಮ ಕೊಡುಗೆ ನೀಡಿದ್ದಾರೆ,1984ರಲ್ಲಿ ಸ್ಪ್ಲಾಶ್  ಮತ್ತು 1995ರಲ್ಲಿ ಅಪೊಲೊ 13. ದಿ ಡ ವಿಂಚಿ ಕೋಡ್ ನ ಆರಂಭಿಕ ನಿರ್ಮಾಣ ಪ್ರಸಂಗದಲ್ಲಿ ಅದರ ಯಶಸ್ವಿಗಾಗಿ ಅವರ ಕೊಡುಗೆ,ಎಂಜೆಲ್ಸ್ &ಡೆಮೊನ್ಸ್ ಗಾಗಿ ಮುಂದಾಲೋಚನೆಗಳು ತೀವ್ರ ಪ್ರಮಾಣದ್ದಾಗಿದ್ದವು.ಇನ್ನುಡಾನ್ ಬ್ರೌನ್ ನ ಮೂರನೆಯ ಪುಸ್ತಕವನ್ನು ಆಧರಿಸಿ ಇನ್ನೊಂದು ಚಲನಚಿತ್ರ ತಯಾರಿಕೆಗೆ ಅವರು ಮುಂದಾಗಿದ್ದಾರೆ.ಆತನ ರಾಬರ್ಟ್ ಲ್ಯಾಂಗ್ ಡೊನ್ ,ಟ್ರೈಲೊಜಿ (ಮೂರು ಚಕ್ರ ಸರಣಿ),ಮತ್ತುದಿ ಲಾಸ್ಟ್ ಸಿಂಬಾಲ್. ದಿ ಡ ವಿಂಚಿ ಕೋಡ್ ಚಿತ್ರವು ಅವರಿಬ್ಬರ ಅತ್ಯಂತ ಯಶಸ್ವಿ ಕೊಡುಗೆಯಾಗಿದ್ದು ಆದರೆ ಹಣದುಬ್ಬರಕ್ಕೆ ಹೊಂದಾಣಿಕೆಯಾಗದಂತಹದ್ದು ಎಂದು ಪರಿಗಣಿಸಲಾಗುತ್ತದೆ.
ಚಿತ್ರದ ಸಂಗೀತದ ಧ್ವನಿ ಪಥವನ್ನು ಹ್ಯಾನ್ಸ್ ಜಿಮ್ಮರ್ ಸಂಯೋಜಿಸಿದ್ದಾರೆ. ಇದನ್ನು ಬೆಸ್ಟ್ ಒರಿಜಿನಲ್ ಸ್ಕೊರ್ ಗಾಗಿ 2007ರ ಗೊಲ್ಡನ್ ಗ್ಲೋಬ್ ಅವಾರ್ಡ್ ಗಾಗಿ ನಾಮನಿರ್ದೇಶನ ಮಾಡಲಾಯಿತು.
ಕಥಾವಸ್ತು
ಜಾಕ್ವೆಸ್ ಸೌನಿಯರ್ ಎಂಬ ಮನುಷ್ಯ ಒಂದು ರಹಸ್ಯ ಪಾತ್ರದ ಬೆನ್ನಟ್ಟುತ್ತಾನೆ,ಇದು ಸಿಲಿಯಾಸ್ ಪಾತ್ರ ಇದರ ಉಗಮ ಪ್ಯಾರಿಸ್ ನಲ್ಲಿನ ಲೌವ್ರೆಯಲ್ಲಿನ ಗ್ರ್ಯಾಂಡ್ ಗ್ಯಾಲರಿಯಲ್ಲಾಗುತ್ತದೆ. ಸಿಲಿಯಾಸ್ ಪ್ರೈಯೊರಿಯ(ಮಠ ಮಾನ್ಯದ) ಜಾಗವನ್ನು ಅಂದರೆ ಕ್ಲೆಫ್ ಡೆ ವೊಟೆ "ಪ್ರಮುಖ ಗುರುತು-ಕಲ್ಲು"ನ್ನು ಬೇಡಿಕೆಯೊಡ್ಡುತ್ತಾನೆ. ಕೊನೆಯಲ್ಲಿ ಸೌನೆಯರೆ ಹೆದರಿಕೆಯಿಂದಾಗಿ ಈ ಪ್ರಮುಖ ಕಲ್ಲನ್ನು ಚರ್ಚ್ ಆಫ್ ಸೇಂಟ್ ಸಲ್ಪೈಸ್ ,ಅಂದರೆ "ಕಮಲದಡಿಯಲ್ಲಿ"ಇಡಲಾಗಿದ್ದನ್ನು ಒಪ್ಪಿಕೊಳ್ಳುತ್ತಾನೆ. ಸಿಲಾಸ್ ಆತನನ್ನು ಅಭಿನಂದಿಸುತ್ತಾನೆ,ಅಲ್ಲದೇ ಆತನ ಹೊಟ್ಟೆಗೆ ಗುಂಡಿಟ್ಟು ಸಾಯಿಸುತ್ತಾನೆ.
ಸೊಫಿ ನೆವೆಯು ಔಡ್ರೆಯ್ ಟೌಟೊ,ಒಬ್ಬ ಗೂಢಲಿಪಿಶಾಸ್ತ್ರಜ್ಞ ಫ್ರೆಂಚ್ ಪೊಲಿಸ್ ರೊಂದಿಗೆ ಪ್ರವೇಶಿಸಿದ ಲೌವ್ರೆಗೆ, ಆಗ ಸಣ್ಣ ಮಾಹಿತಿಯನ್ನು ಲ್ಯಾಂಗ್ ಡೊನ್ ಬಿಟ್ಟುಹೋದದ್ದು ಗೊತ್ತಾಗುತ್ತದೆ.ಅಲ್ಲದೇ ಆ ದಾರಿಯು ಪುರುಷರಿರುವ ಕೊಠಡಿಗೆ ಆತನನ್ನು ಕೊಂಡೊಯ್ಯುತ್ತದೆ. ಅಲ್ಲಿ ಸೊಫಿ ಆತನನ್ನು ಭೇಟಿಯಾಗಿ ತನ್ನನ್ನು ಈ ಪ್ರಕರಣದಲ್ಲಿ ಸಿಲುಕಿಸಲಾಗಿದೆ,ಯಾರೊ ಅಪರಿಚಿತರು ತನ್ನ ಜಾಕೆಟ್ ನಲ್ಲಿ ಸ್ಲಿಪ್ ವೊಂದನ್ನು ಬಿಟ್ಟಿದ್ದನ್ನು ವಿವರಿಸುತ್ತಾನೆ.ಹೀಗಾಗಿ ಆತನನ್ನು ಕೊಲೆಯಲ್ಲಿ ಪ್ರಾಥಮಿಕ ಸಂಶಯಿತ ವ್ಯಕ್ತಿಎಂದು ಹೇಳಲಾಗುತ್ತದೆ.("ಪಿ.ಎಸ್ ರಾಬರ್ಟ್ ಲ್ಯಾಂಗ್ ಡೊನ್ ಅಲ್ಲಿ ಸಿಗುತ್ತಾನೆ") ಸೊಫಿ ನಂಬಿಗೆಯಂತೆ ಸೌನೆಯೆರೆಯು ತನ್ನ ಮೊಮ್ಮಗಳು ಸಣ್ಣ ರಹಸ್ಯವೊಂದನ್ನು ನೀಡಲು ಸಿದ್ದಳಾಗಿದ್ದಳು.ಹೀಗೆ ಲ್ಯಾಂಗ್ ಡೊನ್ ನನ್ನು ಇಲ್ಲಿಗೆ ತಂದು ಇದರ ರಹಸ್ಯವನ್ನು ಭೇದಿಸಲು ಆತನ ಸಹಾಯಕ್ಕಾಗಿ ಯತ್ನಿಸಲಾಗುತಿತ್ತು.
ಈ ಬ್ಯಾಂಕಿನಲ್ಲಿ ಅವರು ಸೌನೆರೆಯೆ ಠೇವಣಿ ಬಾಕ್ಸ್ (ಪೆಟ್ಟಿಗೆ)ದೊರೆಯುತ್ತದೆ,ಅದನ್ನು ಹತ್ತು ಅಂಕಿಗಳ ಫಿಬೊನಾಕಿ ನಂಬರ್ (1123581321)ನ್ನು ಅನುಕ್ರಮವಾಗಿ ಬಳಸಿ ತೆಗೆಯಲಾಗುತ್ತದೆ. ಆ ಪೆಟ್ಟಿಗೆಯ ಒಳಭಾಗದಲ್ಲಿ ಒಂದುರೊಸ್ ವುಡ್ ನಿಂದ ಮಾಡಿದ ಪೆಟ್ಟಿಗೆಯನ್ನು ನೋಡುತ್ತಾರೆ,ಇದರಲ್ಲಿ ಕ್ರಿಪ್ಟೆಕ್ಸ್ :ಒಂದು ಸಿಲಿಂಡರ್ ಆಕೃತಿಯ ಒಳಭಾಗದಲ್ಲಿ ಸ್ವರಾಕ್ಷರಗಳ ಡಯಲ್ ಮಾಡುವುದರ ಜೊತೆಗೆ 5-ಅಕ್ಷರಗಳ ಕೋಡ್ ವರ್ಡ್ ಬಳಕೆಯಲ್ಲಿನ ತೆಳು ಕಾಗದ ದಲ್ಲಿನ ಸಂದೇಶದ ಮೂಲಕ್ಕೆ ಹೋಗುತ್ತದೆ. ಬಲಪ್ರಯೋಗದಿಂದ ಅದರಲ್ಲಿನ ಕ್ರಿಪ್ಟೆಕ್ಸ್ ಒಡೆಯಬಹುದಲ್ಲದೇ ಅಲ್ಲಿರುವ ದ್ರಾಕ್ಷಾರಸದ ಸಣ್ಣ ಬಾಟಲಿಯು ಒಡೆದು ಅದು ಚರ್ಮದ ಕಾಗದದ ಮೇಲೆ ಚೆಲ್ಲಿದರೆ ಅದರಲ್ಲಿನ ಸಂದೇಶವು ಹಾಳಾಗಬಹುದೆಂಬ ಹೆದರಿಕೆ ಇತ್ತು.
ದುರದೃಷ್ಟವಶಾತ,ಅಲ್ಲಿನ ರಕ್ಷಣಾ ಸಿಬ್ಬಂದಿಯು ಪೊಲಿಸ್ ರನ್ನು ಕರೆದಿದ್ದರಿಂದ ಅವರು ಅಲ್ಲಿಂದ ಜಾಗಾ ಖಾಲಿ ಮಾಡಬೇಕಾಯಿತು. ಬ್ಯಾಂಕ್ ಮ್ಯಾನೇಜರ್ ಅಂಡ್ರೆ ವೆರ್ನೆಟ್ ಅವರೆಲ್ಲರನ್ನು ಪ್ರಯಾಣಿಕರಾಂತೆ ಸಶಸ್ತ್ರ ವಾಹನದಲ್ಲಿ ಕೂಡಿಸಿಕೊಂಡು ಪೊಲಿಸ್ ನ ನಿಯಮಿತ ತಪಾಸಣೆಯಿಂದ ಪಾರು ಮಾಡುತ್ತಾನೆ. ಈ ವಾಹನದ ಹಿಂದುಗಡೆ ಲ್ಯಾಂಗ್ಡೊನ್ ಮತ್ತು ನೆವೆಯು ಅವರದು ಕ್ರಿಪ್ಟೆಕ್ಸ್ ಬಗ್ಗೆ ಸುದೀರ್ಘ ಚರ್ಚೆ ಸಾಗಿತ್ತು,ನೆವೆಯು ಹೇಳುವ ಪ್ರಕಾರ ಅವಳ ತಾತಾ ಕ್ರಿಪ್ಟೆಕ್ಸ್ ಗಳನೊಳಗೊಂಡ ಆಟಗಳನ್ನು ತನ್ನೊಂದಿಗೆ ಆದಿದ್ದನ್ನು ನೆನಪಿಸಿಕೊಳ್ಳುತ್ತಾಳೆ. ಲ್ಯಾಂಗ್ಡೊನ್ ಪ್ರಕಾರ ಕ್ರಿಪ್ಟೆಕ್ಸ್ ನಲ್ಲಿ ಮೌಲ್ಯಯುತ ಮಾಹಿತಿ ಇರಬಹುದು ಅಥವಾ ತಾವು ಹುಡಕಳು ಪ್ರಯತ್ನಿಸುವುದಕ್ಕೆ ಮತ್ತೊಂದು ಸುಳಿವು ದೊರೆಯಬಹುದು ಎಂದು ಅಂದಾಜಿಸಿದ್ದನು. ಅದೇ ಸಂದರ್ಭದಲ್ಲಿ ಆಕಸ್ಮಾತಾಗಿ ನಿಂತ ವಾಹನದಲ್ಲಿ ವರ್ನೆಟ್ ಗನ್ನೊಂದನ್ನು ಹಿಡಿದು ಆ ಕ್ರಿಪ್ಟೆಕ್ಸ್ ನ್ನು ನೀಡುವಂತೆ ಹೆದರಿಸುತ್ತಾನೆ. ಲ್ಯಾಂಗ್ಡೊನ್ ವೆರ್ನೆಟ್ ನನ್ನು ತನ್ನ ತಂತ್ರದ ಮೂಲಕ ಗನ್ನನ್ನು ಕೆಳಕ್ಕೆ ಬೀಳಿಸುತ್ತಾನೆ,ಆಗ ಆತ ಮತ್ತು ಸೊಫಿಯೆ ಅವರು ತಮ್ಮ ಕೈಯಲ್ಲಿ ಕ್ರಿಪ್ಟೆಕ್ಸ್ ಬಾಕ್ಸ್ ನ್ನು ಹಿಡಿದು ಪರಾರಿಯಾದರು.
ಲ್ಯಾಂಗ್ಡೊನ್ ಸಲಹೆ ಪ್ರಕಾರ ಆತ ತಮ್ಮ ಸ್ನೇಹಿತರಾದ ಲೇಘ್ ಟೀಬಿಂಗ್ ಇವಾನ್ ಮೆಕ್ ಮ್ಯಾಕೆಲೆನ್ ಅವರನ್ನು ಕ್ರಿಪ್ಟೆಕ್ಸ್ ತೆರೆಯಲು ಸಹಾಯ ಪಡೆಯಬಹುದೆಂದರು. ಲೇಘ್ ಟೇಬಿಂಗ್ ಪವಿತ್ರ ಬಟ್ಟಲನ್ನು ಪಡೆಯಲು ಉತ್ಸುಕನಾಗಿದ್ದ,ಇದು ನೈಜ ಬಟ್ಟಲಲ್ಲ ಆದರೆ ಮೇರಿ ಮ್ಯಾಗ್ಡೇಲೆನೆ ಬದಲಾಗಿ ಇದಕ್ಕೆ ಪೂರಕವಾದದ್ದು ಎಂದು ಆತ ನಂಬಿದ್ದ.ಜಿಸಸ್ ನ ಅನುಯಾಯಿಗಳು ತಮ್ಮ ನೇತಾರ ಸತ್ತ ನಂತರ ಮಹಿಳೆಯನ್ನು ಅನುಸರಿಸಲು ಸಿದ್ದರಿರಲಿಲ್ಲ ಎಂಬುದನ್ನು ಆತ ಮನಗಂಡಿದ್ದ. ಆ ವೇಳೆಯಲ್ಲಿ ಮೇರಿಯು ಗರ್ಭಿಣಿಯಾಗಿದ್ದಳು;ಟೀಬಿಂಗ್ ಸೊಫೆಗೆ ಹೇಳುವಂತೆ ಜಿಸಸ್ ನ ಉತ್ತರಾಧಿಕಾರಿಗಳನ್ನು ರಕ್ಷಿಸಲು ರಹಸ್ಯ ಸಮಾಜವೊಂದು ರಚನೆಯಾಗಿದೆ. ಜಾಕ್ವೆಸ್ ಸೌನೆಯೆರೆ ಕೂಡಾ ಈ ಸಮಾಜದ ಒಂದು ಭಾಗವೆಂದು ನಂಬಲಾಗಿದೆ.ಇದೂ ಅಲ್ಲದೇ ಟೀಬಿಂಗ್ ,ಸೊಫೆಯಿ ಇದನ್ನು ಸೇರುವಂತೆ ಮಾಡಲು ತರಬೇತಿ ನೀಡುತ್ತಿದ್ದಾನೆಂದು ಆತ ಸಂಶಯಪಟ್ಟಿದ್ದ. ಇದೇ ವೇಳೆಗೆ ಸಿಲಾಸ್ ಟೀಬಿಒಂಗ್ ನ ಬಂಗಲೆಯನ್ನು ಒಡೆದು ಒಳಹೊಕ್ಕು ಕ್ರಿಪ್ಟೆಕ್ಸ್ ನ್ನು ಕದಿಯಲು ಯತ್ನಿಸುತ್ತಾನೆ. ಟೀಬಿಂಗ್ ತನ್ನ ಕೋಲಿನಿಂದ ಆತನನ್ನು ಅಟ್ಟಾಡಿಸಿ ಸಿಲಾಸ್ ನನ್ನು ಹೊರದಬ್ಬುತ್ತಾನೆ,ಮತ್ತೆ ಅವರು ಅಡುಗೆಯವ,ರೆಮಿ ಜೀನ್ ಮತ್ತು ಸಿಲಾಸ್ ನೊಂದಿಗೆ ಪರಾರಿಯಾಗುತ್ತಾರೆ. ಆ ಗುಂಪು ಟೀಬಿಂಗ್ ನ ವಿಮಾನದಲ್ಲಿ ಪರಾರಿಯಾಗುತ್ತದೆ,ಮುಂದಿನ ಸುಳಿವು ಲಂಡನ್ ನಲ್ಲಿರುವುದನ್ನು ಅದು ಗಮನಿಸಿರುತ್ತದೆ.
ರೆಮಿ ಜೀನ್ ನಿಜವಾಗಿಯೂ ದಿ ಟೀಚರ್ ನ ಅನುಯಾಯಿಯಾಗಿರುತ್ತಾನೆಂಬುದು ಗೊತ್ತಾಗುತ್ತದೆ,ಹೀಗಿರುವಾಗ ಆತನನ್ನು ರಹಸ್ಯ ಮನುಷ್ಯನೊಬ್ಬ ಆತನನ್ನು ಕೊಂದು ಸಿಲಾಸ್ ನನ್ನು ಮುಕ್ತಗೊಳಿಸುತ್ತಾನೆ. ಸಿಲಾಸ್ ನ ಮೇಲೆ ಪೊಲಿಸ್ ರು ದಾಳಿ ಮಾಡುತ್ತಾರೆ,ಇಲ್ಲಿ ನಡೆಯುವ ಗುಂಡಿನ ದಾಳಿಯಲ್ಲಿ ಆಕಸ್ಮಿಕವಾಗಿ ಬಿಶಪ್ ಮ್ಯಾನುವಲರಿಂಗೊರೊಸಾ ಅವರ ಮೇಲೆ ಗುಂಡು ಹಾರಿಸುತ್ತಾನೆ. ಆತನ ದುಖದಲ್ಲಿ ಸಿಲಾಸ್ ಪೊಲಿಸರ ನೆರವಿನ ಆತ್ಮಹತ್ಯಾ ಪ್ರಕರಣದಲ್ಲಿ ಸಾವನ್ನಪ್ಪುತ್ತಾನೆ,ಅರಿಂಗಾರೊಸಾನನ್ನು ಆಸ್ಪತ್ರೆಗೆ ಒಯ್ಯಲಾಗುತ್ತದೆ,ಮಿತ್ರದ್ರೋಹದ ಕಾರಣದಿಂದಾಗಿ ಫೆಚೆನಿಂದ ಆತ ಬಂಧನಕ್ಕೊಳಗಾಗುತ್ತಾನೆ.
ಈ ರಹಸ್ಯವನ್ನು ಭೇಧಿಸಲು ಅದಕ್ಕೆ ಪರಿಹಾರ ಹುಡುಕಲು ಹೋದಂತೆ ಲ್ಯಾಂಗ್ಡೊನ್ ಟೀಬಿಂಗ್ ನಿಂದ ಮಿತ್ರದ್ರೋಹಕ್ಕೆ ಒಳಗಾಗುತ್ತಾನಲ್ಲದೇ ಆತನೇ ದಿ ಟೀಚರ್ ಎಂಬುದು ಬಹಿರಂಗಗೊಳ್ಳುತ್ತದೆ. ಟೀಬಿಂಗ್ ,ಮೇರಿ ಮ್ಯಾಗ್ಡೇಲ್ ಳ ಅವಶೇಷಗಳನ್ನು ಹುಡುಕಲು ಬಂದಿದ್ದ,ಅದರಿಂದ ಪವಿತ್ರ ಸ್ತ್ರೀ ಬಗ್ಗೆ ಸರಿಯಾಗಿದ್ದಾನೆಯೇ ಎಂದು ಪುರಾವೆ ಹುಡುಕುತ್ತಿರುವುದಾಗ ಆತ ಹೇಳುತ್ತಾನೆ.ಲ್ಯಾಂಗ್ಡೊಡ್ ಈ ರಹಸ್ಯವನ್ನು ಭೇಧಿಸದಿದ್ದರೆ ತಾನು ಸೊಫೆಯನ್ನು ಗುಂಡು ಹಾಕಿ ಕೊಲ್ಲುವುದಾಗಿ ಹೆದರಿಸಿದ. ಕೂಡಲೇ ಲ್ಯಾಂಗ್ಡೊನ್ ಕ್ರಿಪ್ಟೆಕ್ಸ್ ನ್ನು ಗಾಳಿಯಲ್ಲಿ ಎಸೆಯುವ ಮೂಲಕ ತನ್ನ ಪ್ರತಿಕ್ರಿಯೆ ತೋರಿದ. ಟೀಬಿಂಗ್ ಅದನ್ನು ಹಿಡಿಯಲು ಪ್ರಯತ್ನಿಸಿದ ಆದರೆ ಅದು ನೆಲಕ್ಕೆ ಅಪ್ಪಳಿಸಿತು. ಅದರಲ್ಲಿನ ದ್ರಾಕ್ಷಾರಕ್ಷದ ಚಿಕ್ಕ ಬಾಟಲಿ ಒಡೆಯಿತು.ಅದೇ ವೇಳೆಗೆ ಅಲ್ಲಿನ ಕಾಗದ ಪತ್ರದ ಮೇಲೆ ಹರಡಿ,ಅದನ್ನು ಹಾಳು ಮಾಡಿತು.
ಟೀಬಿಂಗ್ ನ ಬಂಧನದ ನಂತರ ಲ್ಯಾಂಗ್ಡೊನ್ ಅದನ್ನು ಎಸೆಯುವಕ್ಕಿಂತ ಮುಂಚೆ ಅದರೊಳಗಿನ ಕೋಡ್ ('Apple') ರಹಸ್ಯವನ್ನು ಪಡೆದುಕೊಂಡಿದ್ದ ಎಂದು ಗೊತ್ತಾಯಿತು. ಈ ಸುಳಿವನ್ನು ಪಡೆದ ಅವರು ಈ ಹಿಂದೆ ಅಡಗಿಸಿಟ್ಟ ಮ್ಯಾಗ್ಡ್ ಲೆನ್ ಳ ಅವಶೇಷಗಳಿರುವ ಸ್ಕಾಟ್ ಲ್ಯಾಂಡ್ ನ ರೊಸ್ಲಿನ್ ಚಾಪೆಲ್ ಗೆ ಪಯಣ ಬೆಳೆಸಿದರು. ಅಲ್ಲಿ ಅವರು ಅವಳನ್ನು ರಕ್ಷಿಸಿದ ರಹಸ್ಯ ಸಂಘಟನೆಯ ಸದಸ್ಯರನ್ನು ಭೇಟಿ ಮಾಡಿದರು. ಇಲ್ಲಿ ಸೊಫೆಯೆನೇ ಮ್ಯಾಗ್ಡೆಲೆನೆಯ ನಿಜವಾದ ಉತ್ತಾರಾಧಿಕಾರಿ,ಆದ್ದರಿಂದ ಈತನೇ ಸದ್ಯದ ಜಿಸಸ್ ಕ್ರಿಸ್ತನ ಉತ್ತರಾಧಿಕಾರಿ. ಅವಳನ್ನು ಅವರು ಸುರಕ್ಷಿತವಾಗಿ ಇಡುವುದಾಗಿ ಪಣ ತೊಟ್ಟರು. ಲ್ಯಾಂಗ್ಡೊನ್ ಮತ್ತು ಸೊಫೆಯೆ ಕೆಲವೇ ಸಮಯದಲ್ಲಿ ಅಲ್ಲಿಂದ ಬೇರೆಯಾದರು.
ಲ್ಯಾಂಗ್ಡೊನ್ ಆಕಸ್ಮಿತವಾಗಿ ಮುಖ ಕ್ಷೌರ ಮಾಡಿಕೊಳ್ಳುವಾಗ ಗಾಯ ಮಾಡಿಕೊಂಡಾಗ ಅಲ್ಲಿನ ರಕ್ತ ರೊಸ್ ಲೈನ್ ನ ಗೋಚರತೆ ಆಗಿ ಉಳಿಯುತ್ತದೆ. ಆತ ರೊಸ್ ಲೈನ್ ನನ್ನು ಹಿಂಬಾಲಿಸಿ ಪವಿತ್ರ ಸ್ತ್ರೀಯ ಸ್ಥಳವನ್ನು ಗುರ್ತಿಸಿದ.ಅದನ್ನು ಲೌವ್ರೆನಲ್ಲಿ ಪಿರಾಮಿಡ್ ನ ಕೆಳಗೆ ಹೂಳಲಾಯಿತು. ಲ್ಯಾಂಗ್ಡೊನ ಮೇರಿ ಮ್ಯಾಗ್ಡೆಲೆನೆ ಶಿಖರದ ಮೇಲೆ ಮೊಳಕಾಲೂರಿ ಈ ಮೊದಲು ಟೆಂಪ್ಲರ್ ನೈಟ್ಸ್ ಮಾಡಿದಂತೆ ಮಾಡಿದ.
ಚಿತ್ರೀಕರಣ
ಡಾನ್ ಬ್ರೌನ್ ಅವರಿಂದ ಚಲನಚಿತ್ರದ ಹಕ್ಕುಗಳನ್ನು $6,000,000.ಮೌಲ್ಯಕ್ಕೆ ಖರೀದಿ ಮಾಡಲಾಯಿತು. ಈ ಚಲನಚಿತ್ರದ ಆರಂಭವು 2005ರಲ್ಲಿ ಆಯಿತು.ಆದರೆ ಕೆಲವು ಅಡಚಣೆಗೆ ಅದರ ಚಿತ್ರೀಕಣವು ಜೂನ್ 30,2005ರ ವರೆಗೆ ವಿಳಂಬವಾಯಿತು.
ಸ್ಥಳ
ಈ ಚಿತ್ರದ ಚಿತ್ರೀಕರಣಕ್ಕೆ ಲೌವ್ರೆಯಿಂದ ಪರವಾನಿಗೆ ದೊರೆಯಿತು.(ಆದರೂ ಚಿತ್ರತಂಡವು ಮೊನಾಲಿಸಾದ ಮೇಲೆ ತನ್ನ ಶೂಟಿಂಗ್ ಬೆಳಕನ್ನು ಚೆಲ್ಲಲು ಅನುಮತಿ ನೀಡಲಿಲ್ಲ ಬದಲಾಗಿ ಅದರ ಪ್ರತಿಕೃತಿಯನ್ನು ಬಳಸಲಾಯಿತು,ಅದೇ ಸಂದರ್ಭದಲ್ಲಿ ಮೊನಾಲಿಸಾಳ ಕೊಠಡಿಯನ್ನು ತಂಡದವರ ಸಾಮಗ್ರಿಗಳನ್ನು ಇಡುವ ಕೋಣೆಯಾಗಿತ್ತು)ಅದೇ ತೆರನಾಗಿ ವೆಸ್ಟ್ ಮಿನಿಸ್ಟರ್ ಅಬ್ಬೆಯನ್ನು ಬಳಸದಂತೆ ನಿರಾಕರಿಸಲಾಯಿತು.ಇದೇ ತೆರನಾಗಿ ಸೇಂಟ್ ಸಲ್ಪೈಸ್ ಬಳಕೆಗೂ ನಿರ್ಭಂಧಿಸಲಾಗಿತ್ತು. ವೆಸ್ಟ್ ಮಿನಿಸ್ಟರ್ ಅಬ್ಬೆ ದೃಶ್ಯಗಳನ್ನು ಲಿಂಕೊಲ್ನ್ ಮತ್ತು ವಿಂಚೆಸ್ಟರ್ ಕ್ಯಾಥೆಡ್ರಲ್ ನಲ್ಲಿ ಚಿತ್ರೀಕರಿಸಲಾಯಿತು.ಇವೆರಡೂ ಚರ್ಚ್ ಆಫ್ ಇಂಗ್ಲೆಂಡ್ ಗೆ ಸೇರಿದ್ದವು.
ಸೇಂಟ್ -ಸಲ್ಪೈಸ್ ಸ್ಥಳದಲ್ಲಿ ಚಿತ್ರೀಕರಣಕ್ಕೆ ಅವಕಾಶ ದೊರೆಯದಿದ್ದಾಗ ಎಲ್ಲಾ ಸನ್ನಿವೇಶವನ್ನುನಿರ್ಮಾಣ ಕಂಪನಿ ರೇನ್ ಮೇಕರ್ U.K.ಕಂಪನಿ ಮೂಲಕ ಮರುಸೃಷ್ಟಿಸಲಾಯಿತು.ಆದರೆ ಇದರ ನಿರ್ಮಾಣದಲ್ಲಿನ ಸಹಕಾರದ ಕೊರತೆಯ ಕಾರಣ ಇದು ತುಂಬಾ ಕಷ್ಟಕರವಾದ ಚಿತ್ರೀಕರಣವಾಯಿತು.ಇದನ್ನು ಪೂರ್ಣಗೊಳಿಸಲು ಸಾಕಷ್ಟು ಪ್ರಯಾಸ ಪಡಬೇಕಾಯಿತು.
UK.ನ ಹಲವೆಡೆ ಚಿತ್ರೀಕರಣ ನಡೆಯಿತು. ಚಿತ್ರೀಕರಣದ ತಾಣಗಳೆಂದರೆ ಫೇರ್ ಫೀಲ್ಡ್ ಹಾಲ್ಸ್ (ಕ್ರೊಯೊಡೊನ್ ;ದಿ ಟೆಂಪಲ್ ಚರ್ಚ್ (ಲಂಡನ್ );ಬರ್ಘಲಿ ಹೌಸ್ (ಲಿಂಕ್ಲೊನ್ ಶೈರ್ ); ರೊಸ್ಲಿನ್ ಚಾಪಲ್ (ಸ್ಕಾಟ್ ಲ್ಯಾಂಡ್ ); ಅಲ್ಲದೇ also locations in ಫ್ರಾನ್ಸ್ ಮತ್ತು ಜರ್ಮನಿ ಗಳಲ್ಲಿಯೂ ಚಿತ್ರೀಕರಣದ ತಾಣಗಳಿವೆ.
ಒಳಾಂಗಣ ಚಿತ್ರೀಕರಣ
ನಿರ್ಮಾಪಕರು ಹಲವಾರು ಒಳದೃಶ್ಯಗಳನ್ನು ಪೈನ್ ವುಡ್ ಸ್ಟುಡಿಯೊದಲ್ಲಿ ಚಿತ್ರೀಕರಿಸಿದ್ದಾರೆ,ಚಿತ್ರದ ಆರಂಭದೆಅ ದೃಶ್ಯವನ್ನು ಆಲ್ಬರ್ಟ್ ಆರ್ ಬ್ರೊಕೊಲಿಯ 007 ರಂಗಮಂಚದ ಮೇಲೆ ಪೈನ್ ವುಡ್ ಶೆಪರ್ಟೊನ್ ನಲ್ಲಿ ತೆಗೆಯಲಾಗಿದೆ.ಫ್ರಾನ್ಸ್ ನೈಜ ಕಲಾವೈಭವಕ್ಕೆ ಅತ್ಯುಮುಲ್ಯ ಚಿತ್ರಕಲೆಗೆ ಆದ್ಯತೆ  ನೀಡಲಾಗಿದೆ.
ಪೈನ್ ವುಡ್ ನ ಅತ್ಯಾಧುನಿಕ ತಂತ್ರಜ್ಞಾನ ಬಳಸಿ ನೀರ ಕೆಳಗಿನ ರಂಗಸಜ್ಜಿಕೆಯನ್ನು ನೀರೊಳಗಿನ ದೃಶ್ಯಗಳಿಗಾಗಿ ಬಳಸಲಾಗಿದೆ. ಈ ರಂಗಸಜ್ಜಿಕೆಯು 2005ರಲ್ಲಿ ನಾಲ್ಕು ವರ್ಷಗಳ ಯೋಜನೆ ಮತ್ತು ಅಭಿವೃದ್ಧಿಗಾಗಿ ಪ್ರಾರಂಭಗೊಂಡಿತು. ಈ ನೀರನ್ನು ಶುದ್ದೀಕರಿಸಲು ವಿಕಿರಣ ಪ್ರಕ್ರಿಯೆಯನ್ನು ಬಳಸಿ ಸ್ವಚ್ಚಗೊಳಿಸಲಾಗಿತ್ತು.ಇದನ್ನು30 °C (87 °F)ಈ ಉಷ್ಣತೆಗೆ ಸರಿಹೊಂದಿಸಲಾಗುತ್ತದೆ.ಸುತ್ತಮುತ್ತಲಿನ ವಾತಾವರಣಕ್ಕೆ ಅನುಗುಣವಾಗಿ ಇದನ್ನು ತಂಡದವರಿಗಾಗಿ ಸಿದ್ದಪಡಿಸಲಾಗಿತ್ತು. ಈ ಟ್ಯಾಂಕಿಗೆ ಹೆಚ್ಚು ಪ್ರಮಾಣದ ಕ್ಲೊರಿನ್ ನನ್ನು ಬಳಸಲು ಸಾಧ್ಯವಾಗಲಿಲ್ಲ.ಇದನ್ನು ಯಾವಾಗಲೂ ಒಣಗಳು ಬಿಟ್ಟು ಆಗಾಗ ನೀರು ಬಿಡಲಾಗುತಿತ್ತು.
ಅದೇ ತೆರನಾದ ಪೌಲ್ ಬೆಟ್ಟನಿಯ ನಗ್ನ ದೃಶ್ಯಗಳನ್ನು ಇಲ್ಲಿ ಸೆರೆ ಹಿಡಿಯಲಾಯಿತು.ಇಲ್ಲಿ ಆತ ಕಪ್ಪು ಲೊಯಿನ್ ಬಟ್ಟೆಯನ್ನು ತೊಟ್ಟಿದ್ದ. ಹಿಸ್ಟರಿ ಚಾನಲ್ ನ "ಒಪಸ್ ಡೆಯಿ ಅನ್ ವೇಲ್ಡ್ "ಸಾಕ್ಷ್ಯಚಿತ್ರದಲ್ಲಿ ಇದರ ಕ್ಲಿಪಿಂಗ್ಸ್ ಗಳನ್ನು 2006ರ ಬೇಸಿಗೆಯಲ್ಲಿ ತೋರಿಸಲಾಯಿತು.
ದಿ ವ್ಯಾಟಿಕನ್
ಪ್ರಧಾನ ಧರ್ಮಗುರು ಫ್ರಾನ್ಸಿಸ್ ಅರಿಂಜೆ ಸಾಕ್ಷ್ಯಚಿತ್ರವೊಂದರಲ್ಲಿ "ದಿ ಡ ವಿಂಚಿ ಕೋಡ್:ಚಿತ್ರವು ಒಂದು ಮೋಸಗಾರಿಕೆ ವಂಚನೆಯ "ಚಿತ್ರ ವಾಗಿದ್ದು ಈ ಚಿತ್ರ ನಿರ್ಮಾಪಕರ ವಿರುದ್ದ ಅವರು ಕಿಡಿಕಾರಿದರು.ಇದರ ವಿರುದ್ದ ಕಾನೂನು ಕ್ರಮಕ್ಕೆ ಆಗ್ರಹಿಸಿದರು. "ಕ್ರಿಸ್ತನನ್ನು ಅವಹೇಳನಕಾರಿಯಾಗಿ ಕಾಣುವವರು ಮತ್ತು ಇದನ್ನು ದುರುಪಯೋಗಪಡಿಸಿಕೊಳ್ಳುವವರು ಈ ಧರ್ಮವನ್ನು ದುರುಪಯೋಗಪಡಿಸಿಕೊಳ್ಳುವುದಲ್ಲದೇ ಯಾರು ಎಲ್ಲರನ್ನು ಪ್ರೀತಿಸುತ್ತಾನೊ ಅವನಿಗೆ ಅಪಮಾನ ಮಾಡಿದಂತಾಗುತ್ತದೆ. ಇನ್ನು ಕೆಲವು ಧರ್ಮಗಳಿವೆ ಇಂತಹ ಧರ್ಮಸಂಸ್ಥಾಪಕನಿಗೆ ಆಗುವ ಅವಮಾನಗಳನ್ನು ಅವು ಕೇವಲ ಮಾತನಾಡಿ ಮುಗಿಸುವದಿಲ್ಲ. ಅವರು ನಿಮಗೆ ಅಗತ್ಯ ನೋವನ್ನು ತ್ಲುಪಿಸಿ ಅದನ್ನು ಶುದ್ದಗೊಳಿಸುತ್ತಾರೆ."ಎಂದು ಅರಿಂಜೆ ಹೇಳಿದರು. ಆತ ಈ ಮೊದಲು ವ್ಯಾಟಿಕನ್ ನಲ್ಲಿ ಕಾಂಗ್ರೆಗೇಶನ್ ಫಾರ್ ಡಿವೈನ್ ವರ್ಶಿಪ್ ಅಂಡ್ ಡಿಸಿಪ್ಲಿನ್ ಆಫ್ ದಿ ಸಾಕ್ರೆಮೆಂಟ್ಸ್ ನಲ್ಲಿ ಮೂಲೋಪಾಸಕರಾಗಿದರು.
ಒಪಸ್ ಡಿಯೆ
ಅದು ಯಾವುದೇ ಪ್ರತಿಭಟನೆಗಳನ್ನು ನಡೆಸಲು ಇಚ್ಛಿಸುವುದಿಲ್ಲವೆಂದು ಅದು ಹೇಳಿತು,ಅದೇ ಒಪಸ್ ಡೆಯಿ (ಇದೊಂದು ಕ್ಯಾಥೊಲಿಕ್ ಸಂಘಟನೆ ಕಾದಂಬರಿ ಮತ್ತು ಚಿತ್ರದಲ್ಲಿ ಪ್ರಧಾನವಾಗಿ ಚಿತ್ರಿತಗೊಂಡಿದೆ)ನಂತರ ಸೊನಿ ಪಿಕ್ಚರ್ಸ್ ಒಂದು ಪತ್ರ ಪಡೆದು ಕೂಡಲೇ ಇದರಲ್ಲಿನ ಆಕ್ಷೇಪಣಾಹ್ರ ಅಂಶಗಳನ್ನು ತೆಗೆಯುವಂತೆ ಫೆಬ್ರವರಿ 14, 2006ರಲ್ಲಿ ಹೇಳಿತು.ಇದರಲ್ಲಿ ವ್ಯಕ್ತವಾಗುವ ಯಾವುದೇನ್ ರೀತಿಯ ಅಂಶಗಳು ಧಾರ್ಮಿಕ ಭಾವನೆಗಳಿಗೆ ನೋವು ತರಬಾರದೆಂದು ಮನವಿ ಮಾಡಿ ಈ ಸಾಕ್ಷ್ಯಚಿತ್ರದ ಬಿಡುಗಡೆಗೆ ಅನುಮತಿ ನೀಡಲಾಯಿತು ಬ್ರೌನ್ ನ ಪುಸ್ತಕ ಕೂಡಾ ಚರ್ಚ್ ಬಗ್ಗೆ "ಅವಮಾನಕರ" ಚಿತ್ರಣವನ್ನು ನೀಡುತ್ತದೆ.ಆಗ ಒಪಸ್ ಡೆಯಿ ಕೂಡಾ ಈ ಸಂದರ್ಭದಲ್ಲಿ ಅವಕಾಶವನ್ನು ಬಳಸಿ ಜನರಲ್ಲಿ ಜಾಗೃತಿ ಮೂಡಿಸಲು ಯತ್ನಿಸುತ್ತಾರೆ.
"ಏಪ್ರಿಲ್ 16,2006ರಲ್ಲಿನ ಈಸ್ಟರ್ ದಿನ ಜಪಾನಿನ ಮಾಹಿತಿ ಕಚೇರಿಯಿಂದ ಒಪಸ್ ಡೆಯಿ ಒಂದು ಪತ್ರವನ್ನು ಪರಕಟಿಸುತ್ತಾರೆ.ಸೊನಿ ಪಿಕ್ಚರ್ಸ್ ಅವರು ಈ ಚಿತ್ರದಲ್ಲಿನ ವಿಷಯಗಳ ಸಂಗ್ರಹವು ಇದರೊಂದಿಗೆ ಒಂದು ಹಕ್ಕು ನಿರಾಕರಣೆಯ ಭಾಗವಾಗಿಯೂ ಚಿತ್ರವನ್ನು ಬಿಂಬಿಸಿ "ಜಿಸಸ್ ಕ್ರಿಸ್ತ್ ನ ಬಗ್ಗೆ ಒಂದು ಸಂಜ್ಞಾರೂಪಕವಾದ ಗೌರವವನ್ನು ಸೂಚಿಸುವಂತೆ ಹೇಳಲಾಯಿತು.ಇದರಿಂದ ಆತನ ನಂಬುವವರಲ್ಲಿ ಮತ್ತು ಪ್ರೇಕ್ಷಕರಲ್ಲಿಯಾವುದೇ ಚ್ಯುತಿ ಉಂಟಾಗದಂತೆ ಎಚ್ಚರಿಕೆ ವಹಿಸಲು ಸೂಚಿಸಲಾಯಿತು. "ಈ ಸಂಘಟನೆಯು ಈ ಚಿತ್ರವು ಕೇವಲ ಕಾಲ್ಪನಿಕ" ಎಂಬುದನ್ನು ಬಿಂಬಿಸುವಂತೆ ಸ್ಟುಡಿಯೊವನ್ನು ಉತ್ತೇಜಿಸಿತು.ಇದರಲ್ಲಿ ಏನಾದರೂ ನಿಜ ಸಂಗತಿಗೆ ಹತ್ತಿರವೆನಿಸಿದರೆ ಅದು ಕೇವಲ ಕಾಕತಾಳೀಯ ಎಂದೂ ಅದು ಹೇಳಿತು.
ಡಿಯೆ ಪ್ರೆಸ್ಸ್ ಆಫಿಸ್ ರೊಮ್ ನ ಮಾನ್ಯುವಲ್ ಸಂಚೆಜ್ ಹರ್ಟ್ಯಾಡೊ ಅವರ ಹೇಳಿಕೆಯ ಪ್ರಕಾರ,ಸೊನಿ ಕಾರ್ಪೊರೇಶನ್ ನ "ನೀತಿ ಸಂಹಿತೆ"ಗೆ ವ್ಯತಿರಿಕ್ತವಾಗಿ ಕಂಪನಿಯು ಈ ತೆರನಾದ ಹಕ್ಕುತ್ಯಾಗದ ವಿಷಯವನ್ನು ಚಿತ್ರದೊಂದಿಗೆ ಘೋಷಿಸಲು ಸಾಧ್ಯವಾಗದು ಎಂದು ಹೇಳಿತು.
ಅಮೆರಿಕನ್ ಕ್ಯಾಥೊಲಿಕ್ ಬಿಷಪ್ ಗಳು
U.S.ನ ಕ್ಯಾಥೊಲಿಕ್ ಬಿಶಪ್ ಗಳು ವೆಬ್ ಸೈಟೊಂದ ನ್ನು ಆರಂಭಿಸಿ ಕಾದಂಬರಿಯಲ್ಲಿ ಬರುವ ದೃಶ್ಯಗಳ ಬಗ್ಗೆ ತನ್ನ ನಿರಾಕರಣಾ ಆಂದೋಲನಕ್ಕೆ ಮುಂದಾಯಿತು. ಬಿಶಪ್ ಗಳಿಗೆ ದಿ ಡ ವಿಂಚಿ ಕೋಡ್ ನಲ್ಲಿನಿರುವ ಗಂಭೀರ ತಪ್ಪು ಹೇಳಿಕೆಗಳ ಬಗ್ಗೆ ತುಂಬಾ ಕಳವಳ ಇತ್ತು. ಈ ಚಿತ್ರವು ನೈತಿಕವಾಗಿಯೂ ಸಹ ಕಳಪೆ ಮಟ್ಟ ತೋರಿದ್ದನ್ನು ಯುನೈಟೆಡ್ ಸ್ಟೇಟ್ಸ್ ಕಾನ್ ಫೆರೆನ್ಸ್ ಆಫ್ ಕ್ಯಾಥೊಲಿಕ್ ಬಿಶಪ್ಸ್ ಆಫಿಸ್ ಫಾರ್ ಫಿಲ್ಮ್ ಅಂಡ್ ಬ್ರಾಡ್ ಕಾಸ್ಟಿಂಗ್ ಪ್ರಚುರಪಡಿಸಿತ್ತು.ಜಿಸಸ್ ಮತ್ತು ಮೇರಿ ಮ್ಯಾಗ್ಡ್ ಲೆನೆ ಸಂಬಂಧ ಮತ್ತು ಒಪಸ್ ಡಿಯೆ ಗಳು "ಅತ್ಯಂತ ಹೇಯಕರ ಮತ್ತುತಪ್ಪು"ಎಂದು ಅದು ಪ್ರತಿಪಾದಿಸಿತು.
ಪೆರು
ದಿ ಪೆರುವಿಯನ್ ಎಪಿಸ್ಕೊಪಲ್ ಕಾನ್ ಫೆರನ್ಸ್ (CEP)ಈ ಚಿತ್ರ ಮತ್ತು ಕಾದಂಬರಿಯು "ಕ್ಯಾಥೊಲಿಕ್ ಚರ್ಚ್ ಮೇಲಿನ ವ್ಯವಸ್ಥಿತ ದಾಳಿಯಾಗಿದೆ." ಇದಲ್ಲದೇ ಲಿಮಾದ ಆರ್ಚ್ ಬಿಶಪ್ ಮತ್ತು ವಿವಾದಿತ ಗುರು ಹಾಗು ಒಪಸ್ ಡಿಯೆನ ಸದಸ್ಯ ಜೌನ್ ಲುಯಿಸ್ ಸಿಪ್ರಿಯನಿ ತಮ್ಮ ಸಮುದಾಯದ ಜನರು "ಈ ಚಿತ್ರವನ್ನು ಯಾರೂ ನೋಡಬಾರದೆಂದು ಅವರು ಆಗ್ರಹಪಡಿಸಿದರು". ಇದು ಕಾಲ್ಪನಿಕ ಲೋಕದ ಸಮಸ್ಯೆಯಲ್ಲ;ಒಂದು ವೇಳೆ ಸತ್ಯವನ್ನು ಗೌರವಿಸದಿದ್ದರೆ ಅದನ್ನು ನಾವು ಶ್ವೇತಕವಚದ ಭಯೋತ್ಪಾದನೆ ಎಂದು ಹೇಳುತ್ತೇವೆ."
ಕೇನ್ಸ್ ಚಲನಚಿತ್ರೋತ್ಸವ
AP,ನ ಪ್ರಕಾರ ಚಿತ್ರದ ಪೂರಕ ಮೊದಲ ಪ್ರದರ್ಶನದಲ್ಲಿ ಕೇನಸ್ ನಲ್ಲಿ ವಿಮರ್ಶಕರು ಮ್ ಹ್ಯಾಂಕ್ಸ್ ಅವರ ಪ್ರಕಾರ "ಇದಕ್ಕಾಗಿ ಸುದೀರ್ಘ ನಗೆ ಹಿಂತೆಗೆತ ಹಾಗು ನಿರಾಕರಣೆಯ ಸಿಳ್ಳೆಗಳ ಅಗತ್ಯವಿದೆ". ಈ ಚಿತ್ರದ ಪ್ರದರ್ಶನದ ಕೊನೆಯ ಭಾಗದಲ್ಲಿ "ಕೆಲವು ಸಿಳ್ಳೆಗಳು ಮತ್ತು ಕಿರಿಚಿದ ದನಿ ಕಾಣಿಸಿದವು,ಒಂದೆರಡು ವಿರಳ ಶಹಬ್ಬಾಸ್ ಗಿರಿಯ ಚಪ್ಪಾಳೆಗಳನ್ನು ಬಿಟ್ಟರೆ ಏನೂ ಇರಲಿಲ್ಲ.ಕೆಲವೊಮ್ಮೆ ಕೇನ್ನಸ್ ನಲ್ಲಿ ಕಳಪೆ ಚಿತ್ರಗಳು ಮೆಚ್ಚುಗೆಯ ಚಪ್ಪಾಳೆಯನ್ನು ಪಡೆದುದುಂಟು".
NOAH
ದಿ ನ್ಯಾಶನಲ್ ಆರ್ಗೈನೈಜೇಶನ್ ಫಾರ್ ಅಲ್ಬೆನಿಸಮ್ ಮತ್ತು ಹೈಪೊಪ್ಜೆಮೆಂಟೇಶನ್ (ಶ್ವೇತವರ್ಣದ ಅಸಹಜ ಬಣ್ಣದ)(NOAH)ವು ಸಿಲಾಸ್ ನ ಪಾತ್ರವು ಅಲ್ಬೆನಿಸಮ್ ನ ಜನರಲ್ಲಿ ಒಂದು ಕೆಟ್ಟ ಹೆಸರನ್ನು ತರುತ್ತದೆ. ಆದಾಗ್ಯೂ ಚಿತ್ರ ನಿರ್ಮಾಪಕರು ಈತನ ಬದಲಾವಣೆಗೆ ಸಿದ್ದರಾಗಲಿಲ್ಲ. ಇದನ್ನು ಕೂಡಾ ನೋಡಿ ಇವಿಲ್ ಅಲ್ಬಿನೊ.
ಪೀಪಲ್ಸ್‌ ರಿಪಬ್ಲಿಕ್‌ ಆಫ್‌ ಚೀನಾ
ಆದರೆ ದಿ ಡ ವಿಂಚಿ ಕೋಡ್ ಚೀನಾದ ಸೆನ್ಸಾರ್ ನವರಿಂದ ಒಪ್ಪಿಗೆ ಪಡೆಯಿತು.ಆದರೆ ಚೀನಾದ ಮುಖ್ಯ ಪ್ರದೇಶಗಳಲ್ಲಿ ಅದರ ಪ್ರದರ್ಶನವನ್ನು ಸರ್ಕಾರದ ಆದೇಶಕ್ಕನುಗುಣವಾಗಿ ಅಚಾನಕ್ಕಾಗಿ ಸ್ಥಗಿತಗೊಳಿಸಲಾಯಿತು."ಚೀನಾದಲ್ಲಿ ಅತ್ಯುತ್ತಮ ಸುಮಾರಿಗೆ $13ದಶಲಕ್ಷ ಡಾಲರ್ ಗಳಷ್ಟು ಹಣ ಗಳಿಕೆ ಮಾಡಿತು". ಯಾವುದೇ ವಿವರಣೆ ನೀಡಲಾಗಲಿಲ್ಲ. ಕೊನೆಯ ಪ್ರದರ್ಶನವನ್ನು ಜೂನ್ 9, 2006ರಲ್ಲಿ ಮಾಡಲಾಯಿತು.
ಫರೊಸ್ ದ್ವೀಪಗಳು
ಫರೊಸ್ ದ್ವೀಪಗಳಲ್ಲಿ ಅತ್ಯಂತ ದೊಡ್ಡ ಸಿನೆಮಾ ಇದಾಗಿತ್ತು.ಹಾವ್ನರ್ ಬಯೊ ಈ ಸಿನೆಮಾವನ್ನು ಬಹಿಷ್ಕರಿಸಲು ನಿರ್ಧರಿಸಿದರು.ಸಣ್ಣ ಸಿನೆಮಾಗಳನ್ನು ನಿರ್ಭಂಧಿಸಿ ಇದನ್ನು ಪ್ರದರ್ಶನ ಮಾಡಲು ಅವರು ಹೇಳಿದರು.ಧಾರ್ಮಿಕ ವಿರೋಧಿ ಅಭಿಪ್ರಾಯಗಳನ್ನು ಮೂಡಿಸಲು ಈ ಚಿತ್ರದ ಮೂಲವನ್ನು ಕಂಡು ಹಿಡಿಯಲು ಪ್ರಯತ್ನಿಸಲು ಹೇಳಲಾಯಿತು. ಹಾವ್ನರ್ ಬಿಯೊ ಖಾಸಗಿ ಒಡೆತನದಲ್ಲಿದೆ.ಅಲ್ಲದೇ ಆದರೆ ಖಾಸಗಿ ನಿರ್ಧಾರವು ಖಾಸಗಿಯವರನ್ನು ಅಭಿಪ್ರಾಯ ಕೇಳಿಸುತ್ತದೆ.
ಹೆರ್ಲಫ್ ಸೊರೆನ್ಸೆನ್ ಈ ಚಿತ್ರವನ್ನು ಪ್ರದರ್ಶಿಸಲು ಹಾವ್ನರ್ ಬಿಯೊ ಅವರ ಖಾಸಗಿ ಬಹಿಷ್ಕಾರದ ಮಧ್ಯೆಯೂ ಇದಕ್ಕೆ ಅವಕಾಶವ ನೀಡಲಾಯಿತು. ಫೇರೊ ದ್ವೀಪಗಳಲ್ಲಿನ ನಾರ್ಡಿಕ್ ಹೌಸ್ ನಲ್ಲಿ ಜೂನ್ 5,2006 ನಲ್ಲಿ ಚಿತ್ರ ಅರಂಭ ಕಂಡಿತು.
ಫಿಲಿಪೀನ್ಸ್‌
ಫಿಲಿಪೈನ್ ಅಲೈನ್ಸ್ ಅಗೇನ್ಸಸ್ಟ್ ಪೊರ್ನೊಗ್ರಾಫಿ(PAAP)[[ಫಿಲಿಪೈನ್ ನ ಅಧ್ಯಕ್ಷ]] ಗ್ಲೊರಿಮಾಕಾಪಾಗಲ್ ಅವರಿಗೆ ಮನವಿ ಸಲ್ಲಿಸಿ ದಿ ಡ ವಿಂಚಿ ಕೋಡ್ ಪ್ರದರ್ಶನವನ್ನು ತಡೆಯುವಂತೆ ಕೋರಲಾಯಿತು. ಅವರು ಈ ಚಿತ್ರವು "ಅತ್ಯಂತ ಅಶ್ಲೀಲ ಮತ್ತು ಧರ್ಮವಿರೋಧಿ ಚಿತ್ರವಾಗಿ ಇತಿಹಾಸದಲ್ಲೇ ದಾಖಲಾಗಿದೆ."ಅದೂ ಅಲ್ಲದೇ ದಿ ಕ್ಯಾಥೊಲಿಕ್ ಬಿಶಪ್ಸ್ ಕಾನ್ ಫ್ರನ್ಸ್ ಆಫ್ ದಿ ಫಿಲಿಪೈನ್ (CBCP)ಪೋಪ್ ಬೆಂಡಿಕ್ XVI,ಅವರಿಗೆ ಸಹಾಯ ಮಾಡುವಂತೆ ಮನವಿ ಮಾಡಿದರು.ಇನ್ನುಳಿದ ಧರ್ಮದ ಸಮುದಾಯದ ಗುಂಪುಗಳೂ ಇದನ್ನು ಬಹಿಷ್ಕರಿಸಬೇಕೆಂದು ಹೇಳಿದರು.
ಫಿಲಿಪೈನ್ಸ್ ಅಧ್ಯಕ್ಷರ ಸಾಂಸ್ಕೃತಿಕ ಮತ್ತು ಕಲೆಯ ಸಲಹೆಗಾರ ಸೆಸಿಲ್ಲೆ ಗುಡೊಟೆ ಅಲ್ವೆರಜ್ ಮಲಕ್ಯಾನಂಗ್ ಈ ವಿವಾದದಲ್ಲಿ ಮಧ್ಯ ಮೂಗು ತೂರಿಸಿಲ್ಲ.ಇದರ ಮೂವಿ ಅಂಡ್ ಟೆಲೆವಿಸನ್ ಕ್ಲಾಸಿಫಿಕೇಶನ್ ಬೋರ್ಡ್ (MTRCB)ದರದಲ್ಲಿ ಅದು ತನ್ನ ಪ್ರಭಾವ ತೋರಿತು. ನಂತರ (MTRCB)ದಿ ಡ ವಿಂಚಿ ಕೋಡ್ ಗೆ R-18 ಗುಣಮಟ್ಟದ ಮಾನದಂಡವಾಗಿಸಿದೆ.(ಸುಮಾರು 18 ವಯೋಮಾನದ ಮೇಲಿನವರಿಗೆ ಪರವಾನಿಗೆ ನೀಡುವುದು)
ಥೈಲೆಂಡ್
ಈ ದೇಶದ ಅತಿ ಹೆಚ್ಚು ಬುದ್ದರ ಅನುಯಾಯಿಗಳು ಇದ್ದರೂ ಕ್ರಿಶ್ಚನ್ ಗುಂಪುಗಳು ಈ ಚಿತ್ರದ ಬಹಿಷ್ಕಾರಕ್ಕೆ ಕರೆ ನೀಡಿದವು. ಆದರೆ ಮೇ 16,2006ರಲ್ಲಿ ದಿ ಥೈಯಿ ಸೆನ್ಸಾರ್ ಶಿಪ್ ಕಮೀಟಿಯು ಆದೇಶವೊಂದನ್ನು ಹೊರಡಿಸಿ ಈ ಚಿತ್ರದ ಕೊನೆಯ ಭಾಗದ 10 ನಿಮಿಷದ ರೀಲ್ ನ್ನು ಕತ್ತರಿಸುವಂತೆ ಆದೇಶಿಸಿತು. ಅದಲ್ಲದೇ ಕೆಲವು ಥೈಯಿ ಭಾಷೆಯ ಉಪ ಶೀರ್ಷಿಕೆಗಳನ್ನು ಬದಲಾಯಿಸಲಾಯಿತು.ಬೈಬಲ್ ವಿರೋಧಿ ಅಲೆ ಎಬ್ಬಿಸುವ ವಿಷಯವಸ್ತುವನ್ನು ನಿರಾಕರಿಸಲಾಯಿತು.ಚಿತ್ರದ ಆರಂಭ ಮತ್ತು ಕೊನೆಯ ಭಾಗದ ದೃಶ್ಯಗಳನ್ನು ಬಹು ಸೂಕ್ಷ್ಮವಾಗಿ ಗಮನಿಸಿ ಯಾವುದೇ ಧರ್ಮಕ್ಕೂ ನೋವಾಗದಂತೆ ಪ್ರದರ್ಶಿಸಲು ತಿಳಿಸಲಾಯಿತು.
ಅದರ ಮರುದಿನವೇ ಸೊನಿ ಪಿಕ್ಚರ್ಸ್ ಇಂತಹ ಕತ್ತರಿ ಪ್ರಯೋಗ ಚಿತ್ರಕೆ ಹಾನಿಯನ್ನುಂಟು ಮಾಡಿದರೆ ಅದನ್ನು ವಾಪಸು ಪಡೆಯುವುದಾಗಿ ಹೇಳಿತು. ಆದರೆ ಸೆನ್ಸಾರ್ ಶಿಪ್ ನ ಸಮಿತಿಯ 6-5ರ ಮತವು ಈ ಸಿನೆಮಾವನ್ನು ಕತ್ತರಿ ಪ್ರಯೋಗ ಮಾಡದೇ ತೋರಿಸಬೇಕೆಂದು ಹೇಳಿತಲ್ಲದೇ ಇದರಲ್ಲಿನ ಈ ಭಾಗಗಳು ಕಾಲ್ಪನಿಕ ತಳಹದಿಯ ಮೇಲೆ ಇವೆ ಎಂದು ಹೇಳಿತು. ಕೊನೆಯ ಕ್ಷಣದ ಇಂತಹ ನಿರ್ಧಾರವು ಕೆಲವಡೆ ಪ್ರದರ್ಶನಕ್ಕೆ ಅಡತಡೆಯನ್ನುಂಟು ಮಾಡಿತು.ಬ್ಯಾಂಕಾಕ್ ನಿಂದ ಪರಿಷ್ಕೃತ ರೀಲುಗಳು ತರಿಸಬೇಕಾಗಿದ್ದರಿಂದ ಅದು ವಿಳಂಬಕ್ಕೆ ದಾರಿಯಾಯಿತು.